open-index/open-wikipedia-markdown huggingface dataset:
葉振聲

**葉振聲**（，）係香港男演員同配音員。

葉振聲1992年喺無綫電視第5期藝員進修班畢業，1994年兼任配音員。2007年9月轉去無綫電視配音組。

佢嘅配音生涯代表作包括《三國》嘅張飛、《西遊記》嘅豬八戒、《GO! 阿童木》嘅茶水博士（茶水教授）、《多啦A夢》嘅野比大助（接替潘文柏）等等。

## 出面網頁
* 
* 葉振聲隻法國老虎狗

類:無綫電視配音員
類:前無綫電視男藝員
類:香港前警務人員‎

振聲
翟耀輝

**翟耀輝**（，）係香港男配音員，代表作有《相聚一刻》粵語版嘅五代裕作等等。香港電台播音員出身。

## 出面網頁
* 
* 
* 

類:無綫電視配音員
類:播音員
耀輝
903獨立調查委員會

**903獨立調查委員會**（）係香港商業電台叱咤903嘅節目，連埋廣告每集係六十分鐘。響2019年9月7號至2020年1月25號星期六下晝四點至五點播放，2020年2月1號至5月30號星期六夜晚十點至十一點播放。

節目係講返2019年6月12號起發生嘅反送中逆權運動大事，作出深入嘅探討。

## 播放時間
*2019年9月7號至2020年1月25號：逢星期六下晝四點至五點播出
*2020年2月1號至2020年5月30號：逢星期六夜晚十點至十一點播出

## 每集主題

## 參考


## 出面網頁
*903獨立調查委員會

|-
|width=30% align=center|**上一節目**咪芝蓮橙咇咇
|width=40% align=center|**903獨立調查委員會**2019年9月7號－2020年1月25號(16:00-17:00)2020年2月1號－2020年5月30號(22:00-23:00)
|width=30% align=center|**下一節目**903豁達推介漫事屋
努力!!! 奮鬥!!!

**努力!!! 奮鬥!!!**（）係香港商業電台叱咤903嘅節目，連埋廣告每集係六十分鐘。主持係鍾雪。響2019年5月26號至2020年3月1號星期日晚上八點至九點播放。內容係講到電影製作班底嘅故事。

## 播放時間
*2019年5月26號2020年3月1號：逢星期日晚上八點至九點播出
**2019年11月24號，由於鍾雪放假，節目暫停播出，時段由麻利有隻小綿羊代替。

## 每集主題

## 參考


## 出面網頁
*努力!!! 奮鬥!!! 重溫網頁
*

|-
|width=30% align=center|**上一節目**國語類
|width=40% align=center|**努力!!! 奮鬥!!!**2019年5月26號－2020年3月1號(20:00-21:00)
|width=30% align=center|**下一節目**咆哮山莊
還我們公義 903個個為什麼？

**還我們公義 903個個為什麼？**係叱咤903喺2019年8月12號嘅限定節目，由903嘅團隊主持，以及朝早10點到翌日凌晨2點播出。主要都係播放聽眾留言，透過大氣電波問政府同埋警方嘅問題，當日下晝兩點至三點以及三點九至五點四分別直播民間記者會以及警察公共關係科記者會。

喺2019年11月13號，再度限定，由朝早10點到晚上7點播出，之後當日取消咗跑馬，加多咗兩個鐘頭到當晚9點結束。

## 當日受影響嘅常規節目
*《早霸王》
*《叱咤樂壇》
*《你好嘢》
*《口水多過浪花》
*《一位呀唔該》
*《集雜志》
*《生活日常》
*《廣東爆谷》(2019年8月暫停)
*《半個鍾說》(2019年8月暫停)
*《聖艾粒忌廉夜校》(2019年8月暫停)
*《毒檸王國》(2019年8月暫停)

## 睇埋
*香港2019年8月5號三罷行動
*叱咤903 留給香港的時代曲
*903與香港人講香港人話

## 攷

## 連出去
*還我們公義 903個個為什麼？重溫
一個鍾說

**一個鍾說**（）係香港商業電台叱咤903嘅節目，連埋廣告每集係六十分鐘，主持係鍾雪。內容除咗有音樂播放之外，仲有嫌婆婆作為主角嘅廣播劇故事。

節目響2019年7月8號起星期一晚上九點半至十點播放，初頭叫**半個鍾說**（）。響2019年10月9號開始節目由半個鐘延長到一個鐘，同時改用而家個名，節目喺2020年2月29號播出最後一集。主題曲由陳凱詠及Hirsk作曲、鍾雪填詞、Hirsk編曲，陳凱詠主唱。

## 播放時間
*2019年5月26號至10月7號：逢星期一至五晚上十點半點至十一點播出
**2019年7月19號，由於鍾雪放假，節目暫停播出，時段由廣東爆谷代替。
**2019年8月5號，由於鍾雪放假，節目暫停播出，時段由叱咤903 留給香港的時代曲代替。
**2019年8月12號，節目暫停播出，時段由還我們公義 903個個為什麼？代替。
**2019年9月24號，由於鍾雪放假，節目暫停播出，時段由廣東爆谷代替。
**2019年10月3號至4號，由於鍾雪放假，節目暫停播出，時段由廣東爆谷代替。
*2019年10月9號至2020年2月29號：逢星期二至六凌晨一點至兩點播出
**2019年10月10號至11號，由於鍾雪放假，節目暫停播出，時段由橙咇咇代替。
**2019年11月6號，由於鍾雪放假，節目暫停播出，時段由My當奴代替。
**2019年11月13號，由於鍾雪放假，節目暫停播出，時段由少爺占代替。
**2019年11月23號，由於鍾雪放假，節目暫停播出，時段由少爺占代替。
**2020年1月28號，由於鍾雪放假，節目暫停播出，時段由My當奴代替。
**2020年2月18號至19號，由於鍾雪放假，節目暫停播出，時段分別由My當奴以及少爺占代替。

## 每集主題

## 參考


## 出面網頁
*一個鍾說重溫網頁
*

|-
|width=30% align=center|**上一節目**雲妮鍾情毒檸王國
|width=40% align=center|**半個鍾說**2019年7月8號－2019年10月7號(21:30-22:00)2019年10月9號－2020年2月29號(01:00-02:00)
|width=30% align=center|**下一節目**廣東爆谷失眠藥
市場流通度

**市場流通度**（參照），又叫**市場流動度**，係經濟學上成日講到、資產可以有嘅特性。某件資產嘅流通度係指件資產有幾容易可以攞去換做現錢（或者第啲資產）同時又唔影響佢嘅市場價值。

**Liquidity**（近似）廣受投資者關注，好似現錢等流通度高嘅資產被指係容易受到通脹影響而實際價值跌，所以做買賣嗰陣，投資者梗要考慮啲資產嘅流通度有幾高，先至會做決定。

## 投資考量

想像現錢同屋呢兩種資產：
*現錢可以話係流通度最高嘅嘢。人揸住啲現錢，只要佢夠錢，就基本上實可以攞啲錢換取任何貨同服務（點 1），同時佢買嘢嘅過程唔會搞到佢啲現錢嘅價值無端端變咗（點 2）。
*相比之下，屋就唔同。一間屋要搵人買，往往要搞好多嘢，例如要同啲買家約時間睇屋，買家睇完屋通常仲會諗一大輪先至做決定－即係話屋難以快速轉做現錢（點 1）；另一方面，如果擁有間屋嘅人真係好急想將間屋轉換做現錢嘅話，佢有得選擇監平監賤賣咗間屋佢，最後用（例如）相當於間屋價值嘅 20% 嘅價賣出－想急住賣咗件資產嘅話，就會搞到佢嘅市場價值出現急劇變化（點 2）。
所以一般認為，同現錢比起嚟，屋係一種流通度低嘅資產。

喺會計同金融等嘅工作當中，流通度廣受關注：
*原則上，投資者或者企業有必要喺任何時候都或多或少揸住流通度高嘅資產（例如現錢）－除咗心理上覺得安心啲之外，事實表明咗如果一個人手上揸嘅資產流通度低得滯，佢會容易喺等錢使嗰陣一時之間搵唔到錢週轉；
*但同時好似現錢等流通度高嘅資產，又成日容易因為通脹而價值跌；
因為噉，從事會計同金融工作嘅人成日都要幫個人或者公司度橋諗（例如）「手上揸幾多現錢最穩陣」同埋「要將幾多手上嘅現錢轉做第啲資產，先至最著數」噉嘅問題。順帶一提，有唔少金融工作者主張，人手上嘅高流通度資產，起碼應該要夠佢 3 至 6 個月嘅生活。睇埋應急資金嘅概念。

## 相關嘅數

無論由實用定學術角度睇，要剖析一樣嘢，就有必要量度樣嘢－即係要搵方法計啲數出嚟，用數值反映研究緊嗰樣事物。响廿一世紀初，流通度相關嘅變數有好多種方法計。

流動比率係最常見嘅流通度相關數字之一，指流動資產同流動負債之間嘅比例，當中
*一件流動資產係指預期可以喺未來一年內攞到嚟使嘅資產，例如手上嘅現錢或者可以短期內轉到做現錢嘅資產；
*一件流動負債係指預期要喺未來一年內支付嘅負債；
流動比率條式就係
:\text{Lau dung bei leot} = \frac{c_1}{c_2}，當中
c_1 係流動資產，而 c_2 係流動負債。流動比率仲可以進階啲變做速動比率－速動比率計法同流動比率一樣，唯一分別係 c_1 保守啲，淨係包好似現錢呢啲可以近乎即時轉做現錢嘅資產。對於「流動比率同速動比率要幾多先算係好」呢條問題，會計同金融學界可以話係眾說紛紜：一般認為，流動比率最起碼要大過 1 先得，但有啲會計師主張流動比率要高過 2 先至算係穩陣。

亦都要留意，上述嘅式就噉望落好似好簡單噉，但會計師要實際噉同間企業計流動比率同速動比率嗰陣，佢要走去查好多有關間企業嘅營運嘅紀錄，而且佢仲要對「邊啲資產係可以快速轉做現錢嘅」有所認識，先至可以得知 c_1 同 c_2 嘅數值－佢要做嘅工作同用到嘅專業知識，遠遠唔淨只「代啲數入條式度」咁簡單。

## 睇埋
*經濟泡沫：有經濟學家主張，經濟體「利率低得滯，同時有大量高流通度嘅資產流通」係經濟泡沫形成嘅主因。
*外匯市場：一種出名流通度高嘅投資。
*市場結構
*實際價值

## 引述

## 拎
* Understanding Liquidity and How to Measure It，投資百科講市場流通度嘅概念。
假設性無罪

《**假設性無罪**》（英文名兼前名：《**Me Too**》）係香港電視娛樂嘅ViuTV製作嘅電視劇，喺2019年10月3號到10月23號逢禮拜一到五21:30-22:30喺ViuTV首播，一共15集。套劇由梁漢文、王敏奕、張慧儀領銜主演，雷深如、陳俞希、樓南光、邵仲衡、董敏莉、陳子豐、強尼 、張滿源主演。套劇用辦公室性騷擾做主題。

## 角色
### 主要角色
*梁漢文 飾演 何英傑（YK）
*王敏奕 飾演 林梓慧
*張慧儀 飾演 鄧秀嬅（Yvonne）
### 固定角色
*陳俞希 飾演 張若棱
*董敏莉 飾演 岑美珊
*陳子豐 飾演 關樂文（Norman）
*羅沛琪 飾演 連美欣
*強　尼 飾演 羅健齊
*李焯寧 飾演 袁麗娜
*李昭南 飾演 吳莉莉
*英健朗 飾演 程學謙
*樓南光 飾演 鄭賢正
*雷深如 飾演 蘇淑欣（Vivian）
*余逸思 飾演 周巧思
*張滿源 飾演 司徒澤
*李美琪 飾演 Cherry
*邵仲衡 飾演 Edwin
*陳郁憲 飾演 陳Sir
*羅浩晉 飾演 Kenji
*楊英偉 飾演 林忠祥
*趙啓嵐 飾演 希　希
*嚴貝宜 飾演 雯　雯

## 每集內容

## 相關製作
《假設性無罪》正式首播之前5日（9月28號到10月2號），ViuTV安排咗一連5集前奏節目《**假設性無罪 - 性甚明誰**》喺夜晚23:25-23:30播（第4集提早到22:25-22:30播）。

## 出面網頁
*ViuTV：假設性無罪

## 電視節目變遷
劉康

**劉康**（，）係香港效益主義者，民主港獨派政治人物、社運人士、作家、時事評論員，同時係香港效益主義黨主席、「劉康出版社」創辦者同埋前《明報》校園記者。因為個樣同余澎杉相似，而且都係持不同政見者，所以有「香港余澎杉」之稱。劉康有時會就時事發表意見，佢嘅文章有刊登喺香港獨立媒體、立場新聞、本土新聞、眾新聞同埋其他媒體。劉康喺2017年同行政長官林鄭月娥合照嗰陣，展示「香港獨立」標語，抗議香港政府不斷打壓獨立運動同言論自由。同年，劉康喺金鐘連儂牆被警察拘捕，引發BB彈槍案。2019年，劉康出版書籍《輕論時政》。
## 生平
2001年10月10號，劉康喺香港西營盤贊育醫院出世。佢中學讀葵涌循道中學。劉康係香港獨立支持者。2014年雨傘革命，令劉康開始關心公共事務，同埋支持喺香港實行民主制。2017年11月16號，劉康同行政長官林鄭月娥合照嗰陣，高舉「香港獨立」標語，抗議香港政府不斷打壓獨立運動同言論自由。2019年6月29日，佢成立香港效益主義黨。兩個月之後，佢出版書籍《輕論時政》。

2020年，佢去咗英國，之後就畀港府以國安法通緝。2024年，劉康拎到獎學金，入牛津大學讀學士學位，專攻神學。

### 十七歲出版書籍

2019年8月，劉康喺17歲成立「劉康出版社」，同埋出版新書《輕論時政》，收錄劉康刊登喺唔同媒體（包括本土新聞、香港獨立媒體、立場新聞、眾新聞）嘅時事評論文章。林榮基、黃之鋒、黃子悅、鄺頌晴同陳樂行，都有幫劉康寫推薦序。

## 經歷
### 同行政長官合照高舉香港獨立標語
2017年11月16號，喺第21屆明報校園記者開學禮嘅合照環節度，葵涌循道中學學生劉康喺行政長官林鄭月娥後面，高舉「香港獨立」標語，抗議香港政府不斷打壓獨立運動同言論自由。

事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。

11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。抗議完之後，校方就冇再打壓劉康嘅言論自由。

2018年11月28號，佢發表文章，回顧呢件事，篇文章題目係〈面對不義校方就要反抗〉，鼓勵學生「面對不義校方就要反抗」。

### BB彈槍案

2017年12月，親中人士響立法會提出修改議事規則期間，劉康畀人發現響連儂牆有未組裝完成、又都未上匣嘅BB彈槍而畀人拉咗。2018年4月，佢被控告「藏有仿製火器罪」，劉康唔認，但最後法官響四個月之後判佢有罪，9月12號判佢18個月感化令，並且要參加心理輔導。旁聽嘅青年新政召集人梁頌恆話對判決好失望，話「一個中學生帶BB彈槍都畀人判感化，如果係咁，咁全香港嘅學生咪要坐監」。2019年6月，劉康提出要上訴，同年7月高等法院裁定劉康上訴得直，罪名唔成立。劉康話呢個係啱嘅裁決，批評檢控係政治打壓。

之後律政司曾經要求重審，劉康知道咗就批評律政司死纏爛打，覺得律政司係出於佢嘅政治立場而打壓佢。高等法院響8月拒絕咗律政司，高院覺得BB彈槍只不過係一支可以響普通玩具鋪以幾十蚊就買到嘅野，響公義上講唔通。

### 成立香港效益主義黨

2019年6月29日，劉康成立香港效益主義黨，擔任黨主席。劉康主張效益主義為道德基礎：「效益就係受牽涉者嘅幸福。任何道德句子，都可以邏輯等值咁轉換成經驗句子。任何事，如果傾向於令受牽涉者幸福，就係啱。任何事，如果傾向於令受牽涉者痛苦，就係錯。」劉康指出，自由、民主同獨立都係符合效益。佢不滿政府政策違反效益，令香港人陷於痛苦。佢表示，成立效益主義黨係為咗弘揚效益主義。

### 去英國
2020年6月，因為國安法頒佈之後可能會畀人迫害，所以佢去英國尋求政治庇護。佢話，依家響英國有政府支持，三餐溫飽，唔使驚人身安全冇保障，雖然政治庇護未獲批，但係佢希望獲批之後可以響英國讀書，並且佢唔會放棄政治主張。

響2020年7月，劉康同羅冠聰、鄭文杰、朱牧民、黃台仰、陳家駒六個人因為煽動分裂國家、勾結外國或者境外勢力危害國家安全，而畀香港政府以國安法通緝。

## 著作
*《輕論時政》，香港：劉康出版社，2019年（ISBN 978-988-79954-0-1）
*〈流利翻譯原則〉，《劉康論刊》，1 (1): 15-58, ISSN 2755-1636。
*"Applicability of the Laws of Thought", *Honcques Laus's Review*, 1 (1): 4-14, ISSN 2755-1636。
### 譯作
*John Stuart Mill，《講自由》（倫敦：劉康出版社，2022年），ISBN 978-1-7397285-6-4。

## 相

File:劉康葵芳連儂隧道展示《輕論時政》.jpg|劉康響葵芳連儂隧道展示新書《輕論時政》
File:劉康身處金鐘高等法院噴水池前面.jpg|劉康響金鐘高等法院噴水池前面


## 參考
浸信會呂明才小學

**浸信會呂明才小學**（，簡稱「呂小」）係香港一間政府資助全日制男女基督教小學，喺新界沙田得榮街2號，呢間學校嘅聯繫中學係浸信會呂明才中學。

## 學校歷史
浸信會呂明才小學源於「香港浸信會第一小學」，之後改名為「培愛小學」。喺1982年，搬到沙田第一城，成為「浸信會呂明才小學上午校」同「浸信會呂明才小學下午校」。喺1999年轉咗做全日制。

現校長係黃輝微女士。

## 校長一覽

## 出面網頁
* 

類:香港小學
類:沙田區
返校

《**返校**》（）係隻臺灣嘅解謎電子遊戲，2017年1月13號由赤燭遊戲推出，背景係中華民國臺灣省戒嚴時期。

## 分級

類:電腦遊戲
類:Windows遊戲
類:mac OS遊戲
類:Linux遊戲
類:iOS遊戲
類:Android遊戲
類:PlayStation 4遊戲
類:任天堂Switch遊戲
五大訴求缺一不可示威

**五大訴求缺一不可示威**，係2019年9月15號由香港民間人士發起嘅一次反逃犯條例修訂嘅示威，主題係「五大訴求，缺一不可」。呢次示威本嚟係民陣主辦嘅**五大訴求缺一不可遊行**，由銅鑼灣東角道行到中環遮打道行人專用區，但警方發咗「反對通知書」，民陣宣佈取消遊行。但係有數以萬計嘅民眾嗰日自發遊行，人群主要喺銅鑼灣怡和街同中環畢打街之間嘅馬路，無特定起點同終點。有啲激進示威者同警方喺金鐘發生衝突，警方出動嘅水炮車一度因為中咗示威者汽油彈而起火，入夜後衝突向東轉移到灣仔、銅鑼灣、炮台山同北角等等地方。
威廉·斯坦利·傑文斯

**威廉·斯坦利·傑文斯**（**William Stanley Jevons**，）係英國經濟學家同邏輯學家，利物浦出世。

## 出面網頁

類:英國經濟學家
五個相撲的少年

《**五個相撲的少年**》（）係套1992年上映嘅日本喜劇電影，講述五個由於唔同目的而加入相撲部嘅大學生喺練習相撲嘅過程裏面搵到各自人生道路嘅故事。由周防正行執導，本木雅弘主演，竹中直人、松田勝、清水美沙、柄本明。

## 故事簡介
教立大學社會學系四年級學生山本秋平（本木雅弘飾）就快畢業，就俾畢業論文指導教授兼大學相撲部顧問嘅穴山（柄本明飾）搵佢，話佢曠課太多唔可以畀學分佢，除非佢願意加入大學相撲部。秋平喺冇其他選擇之下，被逼加入相撲部，嗰度得返一個留級多年、身材單薄嘅青木（竹中直人飾），相繼加入嘅幾個人都有唔同嘅情況：肥仔田中係虔誠嘅基督徒；大一新生春雄係秋平嘅細佬，佢嘅加入純屬係逼於無奈。倉促成軍嘅佢哋喺比賽度接連失利，引起群眾嘅恥笑辱罵。面對嘲笑，佢哋開始認真訓練，希望喺下次比賽之中得到好嘅成績，英國留學生斯邁利亦加入咗相撲部，佢堅持要着條短褲喺相撲帶裏面，但係喺正式比賽係犯規嘅，佢唔肯出場白白送分畀人。

## 出面網頁
*
*
返校 (電影)

《**返校**》（**Detention**），係套2019年臺灣恐怖電影，改編自同名解謎電子遊戲《返校》，由王淨、傅孟柏、曾敬驊主演，徐漢強執導。香港演員蔡思韵亦有份參演。

套戲喺2019年9月20號喺臺灣上畫。香港原定同年10月17號上畫，但係响反送中逆權運動期間（9月下旬）突然傳出抽起唔播住，所有宣傳都收走咗，結果喺12月5號再安排上畫，結果票房收入超過1160萬港紙。
天水圍親子示威

**天水圍親子示威**，係2019年9月14號由香港民間人士發起嘅一次反逃犯條例修訂示威。

呢次示威本嚟係**天水圍親子遊行**，由天水圍天秀路公園行到天水圍站，但警方出咗「反對通知書」，主辦單位宣佈取消遊行。但係有天水圍街坊同區外民眾嗰日照到原定遊行起點，行到天瑞路附近同警方對峙，之後多數示威者入咗T Town商場後解散，亦有示威者設置路障，但最後未有爆發衝突，亦冇人被捕。

擔任呢次示威活動嘅申請人，係屯門社區關注組前成員陳詩雅（2021年被判宣誓無效），佢其後代表天民台喺第6屆香港區議會選舉參選元朗頌華選區，成功揮低力爭冧莊嘅民建聯成員黃煒鈴。
行為分析

**行為分析**（**behavioral analytics**）係廿一世紀初商業上常會做嘅分析，指生產者靠大數據（big data）之下嘅方法攞取描述客戶行為嘅數據，並且對呢啲數據進行分析，睇吓點樣可以改良件產品。當中遊戲分析就係指對電子遊戲進行行為分析。
聖艾粒忌廉夜校

《**聖艾粒忌廉夜校**》係香港商業電台叱咤903嘅電台節目，依家由占、Donald、Jacky、豪子主持，2016年8月15號正式首播，播到去2021年9月17號，播出時間係逢禮拜一到五晚上11點到深夜1點。2021年9月20號起，配合調動，更名為聖艾粒LaLaLaLa，並改至下晝5點至晚上7點。

## 出面網頁
*節目重溫版面
*

|-
|width=30% align=center|**上一節目**雙截棍／吹摰友／最港產／雲妮鍾情／聖艾粒忌廉夜校／廣東爆谷／半個鍾說
|width=40% align=center|**聖艾粒忌廉夜校**2016年5月16號－2016年9月16號(23:00-01:00)2016年10月3號－2017年5月5號(23:00-01:00)2017年5月24號－2019年7月5號(23:00-01:00)2019年7月8號－2019年10月7號(22:00-00:00)2019年10月8號－2021年9月17號(23:00-01:00)
|width=30% align=center|**下一節目**吹摰友最港產聖艾粒忌廉夜校／毒檸王國廣東爆谷／聖艾粒忌廉夜校Bad Girl佬／宇宙船同埋漫事屋
兒童適宜

《**兒童適宜**》係商台叱咤903嘅電台節目，依家由朱薰、泰山主持，2009年8月2號正式首播，依家播出時間係逢禮拜日下晝2點到4點。節目內容主要係講下細路話題。

## 播出時間
*2016年8月21號起至2019年5月19號：逢星期日下晝三點至五點播出 
*2019年5月26號起：逢星期日下晝兩點至四點播出
**2020年12月6號：節目暫停，改為播出特備節目一切從上榜歌再開始

## 出面網頁
*節目重溫版面
*

|-
|width=30% align=center|**上一節目**朱薰E無定向喪煲病狂／Mali Mali Home無定向喪煲病狂／**兒童適宜**
|width=40% align=center|**兒童適宜**2009年8月2號－2016年5月8號 (14:00-16:00)2016年8月21號－2019年5月19號(15:00-17:00)2019年5月26號－ (14:00-16:00)
|width=30% align=center|**下一節目** 扭扭擰擰扭扭擰**兒童適宜**／903格→韓曜日－
主成份分析

**主成份分析**（ | ）係統計學上一種用嚟分析、簡化數據集嘅方法。PCA 幫到手由一柞數據嗰度，產生出「邊個成份喺用嚟分辨個案上比較有用」嘅資訊。

## 基本諗頭

想像而家又有一柞個案，每個個案喺兩個變數上都有其數值（睇附圖），跟住可以畫兩條線（附圖嗰兩個箭咀），兩條線分別都可以用一條包含 x 同 y 嘅算式表達，當中由圖當中可以清楚睇到，長箭咀嗰條線成功噉捕捉更多嘅變異數－亦即係話長箭咀嗰條線所代表嗰個「成份」（component）比較能夠用嚟分辨啲個案，所以比較「重要」。

舉個例說明，假想有柞新數據，啲個案係一隻隻動物，而每個個案一係就係隻老鼠，一係就係隻大笨象，x 係隻動物嘅大細，而 y 係隻動物嘅色水；假設柞數據做咗標準化，用同一樣嘅單位表達 x 同 y，喺呢柞數據入面，沿「色水」嘅變異數好細（個箭咀會好短），因為老鼠同大笨象都係灰灰啡啡噉色嘅動物，但沿「大細」嘅變異數就會大得好交關（個箭咀會好長），因為老鼠同大笨象喺體型上差好遠－用 PCA 嘅話，會得出「用 x 作為重心線做分辨有用啲」嘅結果。

喺最簡單嗰種情況下，一個做主成份分析嘅演算法大致上係噉：
#攞數據；
#畫條線出嚟，條線有條式，而條式包含數據當中有嘅變數；
#計出沿呢條線嘅變異數有幾多；
#改變吓條線嘅參數（parameter）；
#再計出沿條新線嘅變異數有幾多；
#一路做步驟 4 同 5，做嗮所有指定咗嘅可能性，最後俾具有最大變異數嗰條線做個演算法嘅輸出（最能夠用嚟分辨啲個案嗰條線）。

## 相關分析
*因素分析（簡稱 FA）：同主成份分析幾似，都係講緊想減少手上嘅變數嘅數量（降維），主成份分析會將啲變數結合做佢哋嘅線性組合，而非好似 FA 噉將變數視為潛在變數嘅線性組合）。

## 睇吓

## 外拎
* 乜嘢係主成份分析？，IBM SPSS
賽馬會香港足球總會足球訓練中心

**賽馬會香港足球總會足球訓練中心**（）又叫**將軍澳足球訓練中心**，係香港足球總會喺香港新界西貢區將軍澳堆填區第一期（77區）興建嘅一座大型足球訓練基地，面積達68公頃，由香港足球總會嘅子公司香港足球訓練中心有限公司營運。足球訓練中心同日出康城第3期緻藍天同埋第5期MALIBU只有一街之隔。嗰度嘅堆填區喺1995年關閉，地皮經過環境保護署修復之後一直懸空；嗰段地皮已經俾香港政府劃歸畀香港足球總會，用嚟興建足球訓練中心用途。

## 簡介
位於將軍澳嘅賽馬會香港足球總會足球訓練中心佔地12公頃，係由香港賽馬會慈善信託基金捐助興建，香港足球總會負責營運嘅大型足球訓練基地。中心係香港足球代表隊嘅訓練基地同香港教練同球證嘅培訓場地，設施包括三個標準天然草足球場、三個標準仿真草足球場同一個標準五人足球場等等，當中嘅仿真草足球場設有公眾時段，接受市民申請租用。

## 設施
*三個標準天然草足球場
*三個標準仿真草足球場
*一個標準五人足球場
*健身室
*課室

## 出面網頁
*
交易媒介

**交易媒介**（**medium of exchange**）喺經濟學上係指錢嘅其中一個重要功能，意思係錢可以攞嚟做交易：錢普遍有價值，所以每個人手上攞住若干量嘅錢，就有得各自噉用自己嘅錢嚟同其他人換嘢；相比之下，好多貨品服務都係冇普遍價值嘅，例如一個鎚仔對做建築工程嘅人嚟講有用，但對一個廚師嚟講就未必噉有用，所以喺一個冇錢嘅經濟體（行以物易物嘅經濟體）當中，一個手上攞住一柞鎚仔嘅人，有得同建築工人同建築工程師做交易，但想要同廚師做交易就難啲。
價值量度

**價值量度**（**unit of account**）喺經濟理論上係錢嘅一個重要功能：錢普遍可以攞嚟換嘢，所以可以攞嚟量度貨品服務嘅市場價值，每樣貨品服務都可以俾個數字佢，明確噉表達佢值幾多錢；相比之下，喺一個以物易物經濟當中，要量度一樣貨品服務嘅價值，就要用「呢件嘢值 3 個鎚仔」或者「呢件嘢值 30 粒釘」等嘅方法量度－好撈絞。

## 參考
口水多過浪花

《**口水多過浪花**》係香港商業電台叱咤903嘅電台節目，依家由鄭裕玲、余迪偉、余德丞、傑朱主持，2011年9月12號正式首播，依家播出時間係逢禮拜一到五下晝3點到4點半。

2022年3月16號起，唔再有麻利，已經調走。2022年5月2號起，余德丞做埋客席主持，之後喺6月6號開始正式加盟成為呢個節目嘅主持。

## 名人訪問一覽
* 主持人會請嘉賓傾吓舊事或者宣傳最新嘅作品。2019年開始加入「Ice Breaker」環節，由鄭裕玲向嘉賓問啲心理學問題。
* 多數直播訪問都會喺叱咤903 Facebook專頁（my903.com）、《口水多過浪花》Facebook專頁同/或鄭裕玲嘅Instagram戶口度直播。
* 2020年6月23號開始呢個環節淨係得鄭裕玲主持。
* 呢個環節之前叫《**老友記時間**》／《**新朋友時間**》／《**等你埋位**》，多數喺星期二播出。而家《口水多過浪花》Facebook專頁直播嗰陣都係寫為「等你埋位」。

：錄音訪問，唔係現場直播。
：視像訪問。

## 出面網頁
*節目重溫版面
*

|-
|width=30% align=center|**上一節目**叱咤叱叱咤叱咤樂壇口水多過浪花／好出奇口水多過浪花
|width=40% align=center|**口水多過浪花**2011年9月12號－2013年4月19號 (16:00-18:00)2013年4月22號－2016年5月13號 (14:00-16:00)2016年5月16號－2018年9月28號 (15:00-17:00)2018年10月1號－ (15:00-16:30)
|width=30% align=center|**下一節目**好出奇關公災難／口水多過浪花口水多過浪花／毒檸王國-
儲起價值

**儲起價值**（；）喺經濟理論上係指錢嘅一個重要功能：錢可以輕易噉儲起，然後隔一段時間之後提取返出嚟－令人可以做投資等長遠經濟考慮；相比之下，有好多物品都唔啱用嚟儲起價值，例如生果同牛奶等嘅嘢食同嘢飲噉，雖然有價值，但因為佢哋唔擺得耐，所以做唔到長遠噉用嚟儲起經濟價值。

## 概論
延期支付嘅標準

**延期支付嘅標準**（**standard of deferred payment**）喺經濟理論上係錢嘅一個功能：錢普遍有價值，可以攞嚟做延期支付－兩個經濟個體可以講明「家陣呢個人借咗幾多幾多錢，會喺某段時間內還錢」；錢嘅存在令到借貸嘅活動變得容易，而喺現代社會當中，借貸令到人有得（例如）問銀行借錢搞生意，事業有成之後還錢畀銀行，令到好多唔借錢就唔夠本錢搞生意嘅人有得搞生意－變相幫助咗長遠嘅經濟增長。

## 參考
你好嘢

《**你好嘢**》係香港商業電台叱咤903嘅電台節目，由朱薰主持，監製系光仔，製作助理系傑傑。2016年8月15號正式首播，播到去2021年9月17號，播出時間係逢禮拜一到五下晝2點到3點。節目內容主要係講下社會上嘅好人好事。

## 節目內容
### 是日Good News
*通常系節目開首便播放
*朱薰會系呢個環節分享社會正面新聞

### 笑聲健身室
*唔定期播放
*由傑傑主理，分享冷笑話
### 薰女小廣告
*聽眾可以將私人信息send至《你好嘢》Facebook專頁，有機會由主持人系呢環節入面讀出
### 薰女大廣告
*朱薰會邀請薰女小廣告主角
### 關義工
*義工訪問環節
### 有你最Whole
*訪問社會機構活動
### 社會實掂室
*街頭進行社會實驗

## 播放時間
*2016年8月15號至2021年9月17號：逢星期一至五下晝兩點至三點播出
**2019年8月5號至9號因為朱薰放假關係，原定《你好嘢》改播叱咤樂壇
**2019年11月6號到8號因為朱薰放假關係，原定《你好嘢》改播雲妮鍾情
**2019年11月12號因為朱薰放假關係，原定《你好嘢》改播雲妮鍾情
**2020年1月31號因為朱薰放假關係，原定《你好嘢》改播叱咤樂壇
**2020年3月24號到27號因為朱薰放假關係，原定《你好嘢》改播叱咤樂壇
**2020年8月4號到12號因為朱薰放假關係，原定《你好嘢》改播叱咤樂壇
**2020年12月28號到29號因為朱薰放假關係，原定《你好嘢》改播叱咤樂壇
**2021年2月8號因為朱薰放假關係，原定《你好嘢》改播叱咤樂壇
**2021年4月5號到9號因為朱薰放假關係，原定《你好嘢》改播叱咤樂壇
**2021年4月19號到20號因為朱薰放假關係，原定《你好嘢》分別改播雲妮鍾情以及扭扭擰擰扭扭擰

## 出面網頁
*節目重溫版面
*

|-
|width=30% align=center|**上一節目**關公災難
|width=40% align=center|**你好嘢**2016年8月15號－2021年9月17號
|width=30% align=center|**下一節目**知薰E
時域

**時域**（）喺工程學等領域上係指分析一段喺若干時間點之間嘅數據、訊號、或者函數嘅時間點相關資訊。
腦電圖分析

**腦電圖分析**（；英文：**EEG analysis**）係指運用訊號處理同電腦科技嚟由腦電圖（EEG）數據嗰度獲取資訊嘅過程：腦電圖會俾出一大柞「邊個邊個時間點，個頭邊個邊個位嗰度量度到幾多微電壓」嘅數據，跟手研究者就會想對呢啲數據進行分析，由數據嗰度得出能夠描述研究緊嘅現象嘅數學模型，以及將啲數據轉化成有用嘅資訊；研究者可以對某段時間之間個頭某個位嘅微電壓進行分析，嘗試將得到嘅量度拆開變成幾個腦電波（brainwave），再睇吓邊個頻率嘅腦電波活動最勁，而呢樣資訊會講到有用嘅嘢俾研究者聽，例如如果某個腦區喺某段時間當中嘅 delta 波（簡單啲講就係一種反映低活動嘅腦電波）活動零舍勁，噉可能表示嗰個腦區受咗損。

## 分類
腦電圖分析（EEG analysis）大致上可以分三種：
*時域（time domain）：分析啲訊號嘅時間點相關資訊，例如係喺做咗幾次同一樣嘅試驗之後，睇吓會唔會（例如）次次試驗嘅第 30 秒都會有個零舍強嘅微電壓（睇埋下面事件相關電位）；會考慮嘅嘢包括
****功率**（power，P_\xi）：P_\xi = 1/T \sum |{\xi(t)}|^2
****[[平均值]]**（mean，\mu_\xi）：\mu_\xi = 1/T \sum {\xi(t)}
****[[變異數]]**（variance，\sigma^2_\xi）：\sigma^2_\xi = 1/T \sum(\xi(t) - \mu_\xi)^2... 等等，仲可以計呢啲數據 foreach 時段嘅數值。
*頻域（frequency domain）：分析啲訊號嘅頻率相關資訊，例如係將某段時間之間嘅訊號拆開變幾個腦電波，再分析每個腦電波嘅波幅；詳情可以睇下面腦電波同傅立葉變換。
*:傅立葉變換最基本條式：{X}(\omega) = \int_{-\infty}^{\infty} x(t)\ e^{-j \omega t}\,dt,，{X}(\omega) 係一個頻率嘅函數，而 x(t) 係一個時間嘅函數；
*時頻分析（time-frequency analysis）： 指同時分析時間點同頻率相關嘅資訊，例如係比較唔同時段（時間分析），睇吓唔同時段喺「邊個頻率嘅腦電波振幅最勁」（頻率分析）上會唔會有差異。

## 睇埋
*腦電圖
*EEGLAB
*混沌理論
*人工神經網絡

## 參考書
*Brazier, M. A. B. (1970), *The Electrical Activity of the Nervous System*, London: Pitman.

## 攷

類:腦電圖
時頻分析

**時頻分析**（**time–frequency analysis**）喺工程學等領域上係指同時噉分析一段喺若干時間點之間嘅訊號嘅時間點同頻率相關資訊。
傾偈機械人

**傾偈機械人**（，可作）係軟件一種，能夠同人傾偈－一個傾偈機械人要能夠接收人類寫或者講嘅文字，再按收到嘅輸入俾適當嘅輸出，令個用家覺得自己係同一個有智能嘅物體交流緊。

喺人工智能上，傾偈機械人設計係自然語言處理（NLP）之下嘅項目，目的係要整出能夠通過圖靈測試（Turing test）嘅機械人－意思係話想製作出曉同人類用語言文字交流，而且能夠以假亂真（一般人齋睇個機械人嘅輸出分唔出佢到底係機械人定人類），到咗 2010 年代為止，傾偈機械人仲未有耐過得到圖靈測試，但經已俾人廣泛噉用喺客戶服務同搜集資訊等嘅用途上。

## 睇埋
*人工智能
*自然語言處理
*大型語言模型
*自然語言生成
*虛擬助理
*傾偈機械人精神病

## 攷
港景峯

**港景峯**（）係香港私人住宅屋苑，喺九龍尖沙嘴廣東道188號，2003年起好，有3座高62層嘅住宅大樓，總共988個單位。
萬景峯

**萬景峯**（）係香港私人住宅屋苑，喺新界荃灣楊屋道1號，2007年起好，有5座高43-45層嘅住宅大樓，總共1466個單位。
樂悠居

**樂悠居**（）係香港私人住宅，喺新界荃灣楊屋道138號，2005年起好，高50層，總共960個單位。
皇御居

**皇御居**係香港一座私人樓，喺新界沙田圍崗背街5號，單幢樓，2007年入伙。有一房至三房連工人房嘅單位。有29層，有會所同泳池。
茂名市第一中學

**茂名市第一中學**（簡稱：茂一；英語：Maoming No.1 Middle School）係廣東茂名一間中學，1959年9月21號創辦。
天匯

**天匯**（）係香港私人住宅，喺香港島半山區干德道39號，即係樂基山邨舊址，2009年起好，其中33層係住宅，總共66個單位。

呢座樓最出名係大幅跳層，座樓跳咗唔老嚟嘅4、13、14、24、34樓，39樓對上就一嘢跳到上60、61、63、66、68同埋88樓，引嚟爭論。其後發展商將39樓對上樓層改成40、41、42、43、45同埋46樓。

## 參考
清水灣半島 (屋苑)

**清水灣半島**（）係香港私人住宅屋苑，喺新界將軍澳百勝角蓬萊路8號，2002年起好，有7座高40-59層嘅住宅大樓，總共1959個單位。中文名直接用咗地名「清水灣半島」，而佢位置喺半島嘅西北面邊皮。
將軍澳中心

**將軍澳中心**（）係香港私人住宅屋苑，喺新界將軍澳市中心唐德街9號，2001到2005年起好，有12座住宅大樓，總共4542個單位。
蔚然

**蔚然**（）係香港私人住宅，喺香港島半山區西摩道2A號，2012年起好，高43層，總共126個單位。
爵悅庭

**爵悅庭**（）係香港私人住宅屋苑，喺新界荃灣楊屋道100號，2005年起好，有4座高46-56層嘅住宅大樓，總共1624個單位。
新時代廣場

**新時代廣場**（）係香港私人住宅屋苑，喺新界元朗元龍街8號，2004年起好，有8座高32-47層嘅住宅大樓，總共2200個單位。
傲璇

**傲璇**（）係香港私人住宅，喺香港島灣仔司徒拔道53號，2012年起好，高12層，總共12個單位。

傲璇係太古地產2012年起好嘅樓盤，由美國建築師法蘭克蓋里設計，係佢响亞洲第一個高尚住宅項目。傲璇總面積約3.25萬平方呎。大樓結構呈螺旋形，玻璃包圍嘅鋼柱包圍成棟樓。項目除傳呎價高見港幣8萬外，更盛傳每方呎管理費高達9蚊，以每伙達6,000方呎單位計算，每月管理費已經要5萬4千蚊，可能係全香港最貴管理費嘅豪宅。傲璇有12個獨特單位，包括兩個複式花園連游泳池嘅空中別墅。單位面積由6,000平方呎起，設施有地下停車場、游泳池及健身室等。

## 參考
海峯

**海峯**（）係香港私人住宅，喺九龍深水埗福華街187-189號，2009年起好，高35層，總共173個單位。
Chandelier

《**Chandelier**》（意思係水晶吊燈）係澳洲女歌手Sia嘅一首英文歌，2014年3月7號發行，收錄喺《1000 Forms of Fear》專輯入面。首歌喺廿幾國音樂榜都打入頭五位，而佢個MV喺Youtube畀人睇過超過21億次。香水Dior都用佢做廣告歌。

## 改編作品
*《肥媽有話兒》
本體工程

**本體工程**（**ontology engineering**）係電腦科學嘅一個子領域，研究點建造本體（ontology）。
本體 (資訊科學)

**本體**（）係一種知識表示方法：一個本體會用類似附圖噉嘅做法，包含大柞概念（幅附圖包括咗哺乳動物、鯨魚、同水等等），指明嗮每一對概念之間嘅關係－鯨魚「屬於」哺乳動物、鯨魚「住喺」水入面、哺乳動物「屬於」動物... 等等。本體式嘅知識表示法喺好多實用領域上都有用，例如係喺臨床醫學上幫手做決定、知識發現、同埋好多其他方面。於是學界發展咗網絡本體語言（Web Ontology Language）呢款程式語言專門攞嚟整本體。

## 製作

以下呢段係一段用網絡本體語言表達嘅一個本體，用嚟描述一啲有關意大利薄餅嘅知識：


```turtle
Namespace(p = <http://example.com/pizzas.owl#>)
Ontology( <http://example.com/pizzas.owl#>
   Class(p:Pizza partial
     restriction(p:hasBase someValuesFrom(p:PizzaBase)))
   DisjointClasses(p:Pizza p:PizzaBase)
   Class(p:NonVegetarianPizza complete
     intersectionOf(p:Pizza complementOf(p:VegetarianPizza)))
   ObjectProperty(p:isIngredientOf Transitive
     inverseOf(p:hasIngredient))
)
```


舉個例子說明，呢段碼 `ObjectProperty` 嗰行會同個程式指明個本體入面某啲物件嘅特性，呢行指令講咗幾樣嘢：首先，「係某某嘅原料」（isIngredientOf）呢個關係係有遞移性嘅（Transitive）－即係教部電腦，如果 A 係 B 嘅原料而 B 係 C 嘅原料，噉佢可以推斷 A 係 C 嘅原料；呢行指令仲表明咗「係某某嘅原料」係「原料包含咗」（hasIngredient）嘅反轉（inverse）－所以運用呢個本體嘅人工智能程式可以做（例如）「夏威夷薄餅原料包含咗菠蘿，所以菠蘿係夏威夷薄餅嘅原料」嘅推理。
## 睇埋
*語義網絡可以算係本體嘅一種。
*本體學習

## 攷
李玶

**李玶**（）係中國地震構造專家，喺湖北大悟出世。

## 生平
1947年7月畢業於國立中央大學。1999年當選為中國工程院院士。

李玶於2019年9月10號夜晚7點38分喺北京逝世，終年95歲。

## 參考資料

類:中國工程院院士
麗豪酒店

**麗豪酒店**（）係香港新界沙田區一間酒店，喺沙田圍大涌橋路34-36號，1986年開業，由富豪國際酒店集團管理。

## 設施
酒店有1136間客房，包括1間總統套房同1間皇室套房，大型宴會廳、餐廳、健身中心、宴會廳等設施。


File:HK Regal Riverside Hotel Enterance.jpg|酒店入口
File:HK Regal Riverside Hotel GFview 20080308.jpg|酒店地下
File:HK Regal Riverside Hotel Lobby.jpg|酒店大堂
Do You Hear the People Sing?

《***Do You Hear the People Sing?***》（法文：《***À la volonté du peuple***》，意思係「民眾之歌」），係法國音樂劇《孤星淚》嘅一首歌，講法國1832年六月起義期間號召民眾去反政府極權。

好多社會運動都會唱呢首歌，包括香港嘅雨遮革命同反送中運動。

## 改編版本
呢首歌原本得法文同英文版，之後出現其他語言嘅改編版本，包括：
*《問誰未發聲》（粵語版）
Sia

**Sia**（粵語可以音譯做**思雅**，全名：**Sia Kate Isobelle Furler**，），係澳洲女歌手，1990年出道，早年作品做和聲樂手爲主，2010年代開始多出主唱大碟。出名嘅歌有《Chandelier》。
分鏡

**分鏡**（；）係影片製作嘅一種工具，指一連串圖畫，用嚟做一段影片嘅雛型；一個分鏡會有若干幅圖，每幅圖代表影片入面其中一段，幅圖下面會有些少字解釋嗰段係做乜嘅，通常分鏡係喺製作早期整，用嚟開會用嘅。

## 睇埋
*劇本
*視像遊戲

## 參考
問誰未發聲

《**問誰未發聲**》（），係香港一首粵語歌，改編自法國音樂劇《孤星淚》嘅《Do You Hear the People Sing?》，2014年5月開始流傳，亦係同年雨遮革命嘅代表歌，到2019年反送中運動亦再次被翻唱。

## 出面網頁
*
佛教徒危機

**佛教徒危機**，係越南共和國（南越）一場社會動蕩，喺1963年5月8號佛誕當日爆發，順化有佛教徒因為違反總統吳廷琰對掛佛教旗嘅禁令而畀軍人槍殺，觸發大規模反社會運動，到同年11月1號爆發政變，2號吳廷琰遇刺身亡。
謝聰敏

**謝聰敏**（）係臺灣政治人物，《台灣人民自救宣言》起草人，前中華民國立法委員，前民主進步黨籍。

## 經歷
謝聰敏畢業於國立臺灣大學法律學系。佢1964年喺國立政治大學政治學研究所做研究生嘅時候，參與彭明敏、魏廷朝嘅《台灣人民自救宣言》起草，表明台灣前途由人民自決；9月20號，三人因此被捕並以叛亂罪被起訴。謝聰敏掛腳鐐被槍決前，獲雷震、田朝明醫師同田孟淑夫婦及美國駐中華民國大使館共同營救。

謝聰敏被羈押於臺灣警備總司令部保安處六張犁看守所期間，曾經同江炳興同囚一室。1965年4月8號，謝聰敏被判有期徒刑十年，為當中最重者。其政大指導教授鄒文海話，謝將責任攬嗮上身，佢哋亦無能為力，實在幫唔到佢。1970年出獄之後，謝聰敏又於1971年因花旗銀行爆炸案被誣為台獨暴力事件，同魏廷朝、李敖等一齊被捕，一生中曾經兩度入獄。1981年，謝聰敏擔任台灣人公共事務會副會長。

1986年11月30號，謝聰敏、林水泉同許信良自日本成田機場搭機，意圖闖關返台灣，最後因國泰航空唔畀佢哋三個人上機而無法成行。喺台灣，支持群眾喺桃園機場外聲援抗議，是為桃園機場事件。

1998年7月11號，謝聰敏指控曾經有民進黨籍立法委員擔任司法行政部調查局（法務部調查局前身）嘅線民；此言喺隔日登上《台灣日報》頭條，民進黨無回應。謝聰敏話，佢曾經爭取擔任立法院司法委員會召集人以便作為徹底整頓調查局業務範圍嘅根據，某民進黨籍立法委員卻一再阻撓，佢暗中調查才發現呢個人係調查局線民。

2000年政黨輪替、陳水扁政府上台執政後，謝聰敏擔任總統府國策顧問。2007年4月，謝聰敏曾經參與「公審蔣介石」活動。2008年1月4號，謝聰敏喺以聲援台灣團結聯盟為主旨嘅「挺台聯，正本土」記者會中抨擊，台聯精神領袖李登輝提出嘅台灣經濟及社會問題應該受到重視，民進黨卻要捏死呢種聲音，證明民進黨「表面上要打倒蔣介石，卻都在學蔣介石」。

2009年，謝聰敏同白色恐怖政治受難者團體指臺灣警備總司令部當年發布嘅臺灣省戒嚴令未依法按級呈報代理總統李宗仁、再由李宗仁提交立法院追認，因此依法無效；仲話，中國國民黨政府依無效嘅戒嚴令侵害部分人士嘅人身自由及財產權，司法院大法官卻不受理釋憲，佢哋要求監察院彈劾大法官、糾舉大法官失職。2010年，監察委員黃煌雄等提出調查報告指出，1948至1949年有三次戒嚴令，1949年5月20號發佈嘅第二次戒嚴令是否有依《戒嚴法》第3條送立法院追認無從考究；1949年11月22號第三次嘅戒嚴令如未經總統宣告發布（李宗仁當時並唔喺中華民國境內，唔可能簽字公告，不符《中華民國憲法》第39條規定），形式要件唔完整，法定程序有瑕疵，則戒嚴令因欠缺形式法效而失效，軍事審判機關嘅審判權就有瑕疵，戒嚴時期因案被宣告沒收嘅財產「恐須重新審酌」，當然亦會發生其後嘅救濟問題；但最終相關法律嘅認定係司法院大法官。謝聰敏等人對監察院嘅調查結果感到振奮，佢哋表示，自己因為喺戒嚴時期遭到軍法審判而坐牢，如果監委認定戒嚴令有瑕疵，咁當時嘅審判就企唔住腳，佢哋將根據呢項調查報告向司法院大法官聲請釋憲、爭取平反及冤獄賠償。

2011年4月21號，謝聰敏同張富忠、許龍俊、陳鳳馨、尹乃菁、鄭麗文及蔡詩萍出席2011年民主進步黨總統提名選舉參選人許信良競選總部舉辦嘅「文人、資深媒體人、民權人士挺許信良記者會」，呼籲「重審許信良，釋放台灣人」。

2016年2月26號，謝聰敏披露，戒嚴時期，台獨聯盟日本本部委員長辜寬敏早前就被司法行政部調查局海外工作組副組長鄒紓予疏導返到台灣投降，司法行政部調查局以辜寬敏壓制台獨，辜寬敏結合司法行政部調查局出賣佢、李敖同魏廷朝，呢件事令金美齡讚嘆不已、令擅長辯論嘅李敖亦冇聲出；台獨聯盟嘅歷史刊物中刪除「台南美國新聞處爆炸案」同花旗銀行爆炸案，唔敢刊登李敖嘅受難，只誇大辜寬敏投降嘅「工作成績」；佢向監察院控告司法院大法官瀆職唔敢解釋長期戒嚴違憲，監察院支持「戒嚴違憲論」，國民黨與民進黨都唔敢面對轉型正義嘅現實執行憲法。

2019年9月9號，經綠營人士透露，謝聰敏已於前一日（9月8號）中午喺林口長庚醫院病逝，終年85歲。

## 睇埋
*彭明敏
*魏廷朝
*台灣獨立運動
*中華民國總統及副總統在臺灣之公民直接選舉與罷免
*中華民國國會在臺灣之全面選舉與罷免
*牽阮的手

## 參考

## 連出去
*《民報》謝聰敏專欄
*彭明敏三師生 起草宣言，自由時報，2004年8月8號
*謝聰敏：國民黨用黑道治台，自由時報，2007年10月16號
*為人權奮戰不懈，自由時報，2008年6月5號
*許信良彩虹聯軍 出征
*台灣演義 ~~ 田媽媽的愛情故事，2009年5月10號：3/4
丁部領

**丁部領**（）係大瞿越（兼越南丁朝）開國皇帝，968年到979年在位，史稱**丁先皇**。
黎桓

**黎桓**（）係大瞿越第三位皇帝，越南前黎朝開國皇帝，980年到1005年在位，史稱**黎大行**。

## 出面網頁
李公蘊

**李公蘊**（），係大瞿越第五位皇帝，越南李朝開國皇帝，980年到1028年在位，史稱**李太祖**。
胡季犛

**胡季犛**（），係大虞（越南胡朝）開國皇帝，1400年在位，同年就傳位畀佢個仔胡漢蒼，自己做太上皇，直到1407年大虞亡國。
陳煚

**陳煚**（，），係大越陳朝開國皇帝，1255年到1258年在位，之後傳位畀佢個仔陳晃，自己做太上皇直到過身，史稱**陳太宗**。

## 拎
阮岳

**阮岳**（），係大越西山朝開國皇帝，1788年到1793年在位，年號泰德，所以史稱**泰德帝**。
花椒之味

《**花椒之味**》（英文：**Fagara**）係2019年上畫嘅港產片，由鄭秀文、賴雅妍、李曉峰、劉瑞琪、吳彥姝、任賢齊、鍾鎮濤、劉德華主演，麥曦茵執導。故仔改編自張小嫻小說《我的愛如此麻辣》。

由於導演麥曦茵發布過撐佔中言論同埋「文化界監察暴力行動組」行動組成員之一，而藝人鍾鎮濤亦曾經表示喺香港修例風波入面支持香港警察執法（撐警），電影分別畀中港兩地網友杯葛。之但係，呢套戲上映之後，仍然獲得唔少嚟自電影業內人士嘅好評，兩地都有影評人、觀眾畀咗正面評價，亦都受到海外傳媒嘅讚賞。

## 演員一覽
*鄭秀文 飾 夏如樹
*賴雅妍 飾 夏如枝
*李曉峰 飾 夏如果
*劉瑞琪 飾 張雅玲
*吳彥姝 飾 劉芳
*任賢齊 飾 蔡浩山
*鍾鎮濤 飾 夏亮
*劉德華 飾 郭天恩
*盧鎮業 飾 蘿蔔
*麥子樂 飾 番薯

## 出面網頁
*
雙魂

《**雙魂**》（英文：**Walk With Me**）係2019年上畫嘅香港、馬來西亞合拍粵語電影，由衛詩雅、林德信、吳耀漢、吳浣儀、戚玉武、關寶慧、吳嘉龍、秦順薏、莊雪梅、朱健美、陳芷琳主演，李勇昌執導。

## 演員一覽
*衛詩雅 飾 馬宥心
*林德信 飾 沈旭
*吳耀漢 飾 馬宥心阿爸
*吳浣儀 飾 馬宥心阿媽
*戚玉武 
*關寶慧 
*吳嘉龍 
*秦順薏 
*莊雪梅 
*朱健美 
*陳芷琳 

## 出面網頁
*
方位角

**方位角**（）係導航入面指一樣嘢同正北（或者另一樣嘢）相對嘅方位角度，通常會用羅經去睇。
## 睇埋
*地平經度（Azimuth）
北德平原

**北德平原**（）係指德國北部嘅平原，屬北歐平原喺德國嘅部份，北面係波羅的海同北海，南面係。
土木庫馬奎國家公園

**土木庫馬奎國家公園**（）係巴西一個國家公園，喺帕拉州同阿馬帕州嘅亞馬遜雨林，面積38,874平方公里，北面同法屬圭亞那、蘇里南接壤。

類:帕拉州
類:阿馬帕州
大林波波河跨境公園

**大林波波河跨境公園**（）係非洲南部一個跨國國家公園，橫跨莫三鼻給西南部、南非東北部同埋津巴布韋東南部，面積35,000平方公里。
完形心理學

**完形心理學**（參見），又有半音譯噉譯做**格式塔心理學**，係個心理學門派，由德國心理學家韋特墨、苛勒同考夫卡喺20世紀頭創立。呢個學派主張人腦嘅感知係整體嘅。
## 完形原則

根據完形心理學嘅研究，人嘅腦傾向憑以下原則組織見到嘅嘢，例如：
***接近原則**：當一個人見到一柞同類物件嗰陣，會傾向將離彼此相近、離組外物件遠嗰啲當做同一組，例如係下面有兩幅圖，左手邊嗰幅會傾向俾人當做「一柞圓圈」，而右手邊嗰幅就會傾向俾人睇做「三組圓圈」。

***相似原則**：當一個人見到一柞物件嗰陣，傾向將外形上相似嘅當做一組－「外形上相似」可以包括形狀、色水、以及第啲外形上嘅特徵。以下圖為例，人傾向將灰色圓圈睇做一組，同埋將黑色圓圈睇做一組。

***封閉原則**：人傾向將物件視為完整嘅，並且忽略物件嘅缺口（只要啲缺口唔大得滯）。好似係下面嗰幅圖噉，下圖當中查實並冇任何完整嘅圖形，但多數人望到幅圖都會話自己見到一個圓形同一個四方形－忽略咗嗰啲細嘅缺口。

## 相關概念

*多穩態：廣義上係指一個系統有多個穩定嘅**均衡點**，個系統可以喺呢啲均衡點之間變換，不過均衡點之間嗰啲狀態係唔穩定嘅；喺完形心理學上，多穩態嘅概念可以用附圖 1 噉嘅方式想像：附圖 1 幅影像可以睇成一個花樽，但又可以睇成兩塊人面互相對住；根據廿世紀嘅完形心理學，噉係因為一個睇緊幅圖嘅人腦有兩個均衡點－「將幅圖睇成花樽」同埋「將幅圖睇成兩塊人面互相對住」，而呢兩個均衡點之間嘅狀態係唔穩定嘅，所以個腦傾向一進入呢啲唔穩定嘅狀態，就即刻變換返去是但一個均衡點度；除此之外，個腦唔可以同時處於兩個均衡點，所以受試者會發覺自己冇得「同時將幅圖睇成花樽又睇成兩塊人面」。

## 睇埋
*視覺
*認知
*創發
*圖像設計

## 引咗

## 拎

* 不列顛百科全書講解咩係 Gestalt 心理學
發育心理學

**發育心理學**（ | ），係個心理學分支，主要研究人類唔同年紀時嘅心理轉變，譬如細路同大人嘅心理差異。呢個分支本嚟叫**兒童心理學**，後尾心理學家發現大人嘅心理依然會隨年紀轉變，所以擴大咗研究範圍。

## 重要理論
喺發育心理學入面，有幾套影響深遠嘅理論，用嚟解釋細路點樣由嬰兒一路成長到成人，心智、情緒同社交技巧等係點樣逐步建立嘅。

### 認知發育

### 依附理論

## 出名實驗
*棉花糖實驗

## 可以睇睇
*玩，對於細路發育嚟講好重要嘅一種行為。
*智力同智商
*神經多樣性
格魯吉亞字母

**格魯吉亞字母**（）係一套由左到右寫嘅字母系統，主要用嚟拼寫格魯吉亞文同其他南高加索語系嘅語言，總共有33隻字母。字母寫法有三種：正圓體、小草體、騎士體，依家多數只會用騎士體。
斯德哥爾摩綜合症

**斯德哥爾摩綜合症**（，），或者叫**斯德哥爾摩症候群**，係種心理病，指人質對綁架自己嘅匪徒產生同情，甚至認同對方嘅諗法，企喺佢嗰邊。呢隻病個名起源自1973年瑞典斯德哥爾摩一單銀行劫案，被挾持嘅銀行職員事後同情匪徒，唔願意向警方指證佢哋。

## 睇埋
*《美女與野獸》
羅塞塔石碑

**羅塔石碑**（參見）係塊1799年喺埃及尼羅河三角洲附近嘅羅塞塔出土嘅石碑，經研究發現係公元前196年製作，刻咗古埃及法老托勒密五世嘅詔書，皆因佢刻有聖書體、世俗體同古希臘文三種文字，頭兩種文字一早就失傳咗，所以可以憑住石碑解讀返其中一啲文字，係相當重大嘅考古發現。

## 背景
學界好耐以前就知道古埃及語嘅存在，但係一路都無法解讀呢種語言；一七九九年，法國士兵跟住拿破崙去埃及遠征，發現羅塞塔石碑，塊石碑上便寫咗法老王托勒密五世下嘅旨，而且用咗三種文字兩種語言寫——（由上至下）用聖書體寫嘅古埃及語、用世俗體寫嘅古埃及語、以及係用希臘字寫嘅古希臘語；由於當時嘅學者已經解讀咗古希臘語，靠住羅塞塔石碑，佢哋可以以古希臘語做起點，學識少量嘅古埃及語字詞，再推測其他古埃及文文獻上面寫嘅內容係乜。

## 特色
羅塞塔石碑係由一班生活喺埃及托勒密王朝時代嘅祭司製作，用嚟紀念當時嘅法老——年僅十三歲嘅托勒密五世加冕一週年。石碑上嘅內容，主要係宣示托勒密五世自父親托勒密四世繼承王位係正統，同埋記錄佢做過嘅諸多善政，好似減稅、喺神廟豎立雕像等等，顯示出佢對神廟同祭司群體嘅大力支持。

## 睇埋
*對等文本
*語言資源
*翻譯

## 引述
賽馬場

**賽馬場**，又叫**跑馬場**，簡稱**[[馬場]]**，係專門用嚟舉辦賽馬競技或馬術表演嘅場地。現代賽馬場嘅雛形源自古希臘時代，多數都係露天形式，主要設施包括馬房、跑道、看台、草地或沙圈等。

## 睇埋
* 香港跑馬地馬場
* 香港沙田馬場
* 賽馬
* 馬術
長跑

**長跑**係指喺限時之内跑一段長距離。長跑主要分成5000米、10000米、半馬拉松（21.0975&nbsp;km）同馬拉松（42.195&nbsp;km）。
短跑

**短跑**係指喺限時之内跑一段短距離。奧運嘅短跑項目有分100米、200米同400米。
法定貨幣

**法定貨幣**（**fiat money**）係一啲本身毫無價值、攞嚟做錢嘅嘢，例如銀紙噉，銀紙唔食得、唔飲得、基本上唔可以攞嚟滿足任何慾望，而且亦都冇保證佢可以攞嚟換啲有價值嘅嘢（想像人類社會冧，啲法定貨幣即刻冇嗮用）。一款法定貨幣之所以可以攞嚟做錢－俾人當成有價值－係因為有個有公信力嘅組織（好似係政府）宣佈要用呢樣嘢做錢。
EEGLAB

**EEGLAB** 係 MATLAB（一種專門用嚟做科研數據處理嘅程式語言）嘅一個工具箱，專門用嚟處理嚟自腦電圖（EEG）同腦磁圖（MEG）嘅數據。除咗基本嘅處理工具之外，EEGLAB 俾用家以多過 20 種檔案格式引入電生理數據、做事前處理，仲有獨立成份分析（independent component analysis，ICA）、時頻分析、雜音篩除、同多種嘅數據視覺化。
馬場 (搞清楚)

**[[馬場]]**通常係指馬用嘅場地：
*賽馬場，進行馬匹比賽專用嘅場地。

亦可以係：
*馬場町，臺北喺臺灣日治時期轄下嘅一個行政區。
*馬場站，東亞城市多個鐵路車站名。
*馬場氏，日本姓氏之一。
*馬場 (書)，1976年香港出版發行嘅一本書刊，作者係張大春。
金石良緣

《**金石良緣**》（**A Journey Called Life**）係香港電視廣播有限公司時裝劇集，由馬浚偉、鍾嘉欣、鄭則士、陳法拉、曹永廉、姚子羚、黃嘉樂、盧宛茵主演，監製梁材遠。呢套劇喺2008年3月31號首播，一共20集。
天機算

《**天機算**》（**A Change of Destiny**）係香港電視廣播有限公司古裝劇集，由馬浚偉、陳浩民、楊思琦、李施嬅、元華、陳秀珠、羅敏莊、郭鋒、陳山聰、劉江主演，監製徐遇安。呢套劇喺2007年4月16號首播，一共20集。
尋秦記 (電視劇)

《**尋秦記**》（**A Step into the Past**）係香港古裝片集，改編自黃易同名小說尋秦記，講主角項少龍，時光倒流去咗戰國，入到秦國締造歷史，而且有唔少搞笑對白。片2001年10月15號首播，播足四十集，由電視廣播有限公司制作，以誌卅四年臺慶。監製莊偉建，主演有古天樂、江華、林峯、宣萱、郭羨妮、滕麗名、雪兒、李子雄、姚瑩瑩、郭鋒、蓋鳴暉、雪梨。套戲成為男主角古天樂，轉戰電影界開始。

2025年12月31號，香港會上映佢續集，同名尋秦記。

## 前後節目

## 攷
圓月彎刀 (1997年電視劇)

《**圓月彎刀**》（**Against the Blade of Honour**）係香港電視廣播有限公司古裝劇集，由古天樂、梁小冰、張兆輝、溫碧霞、朱健鈞、張翼主演，監製蕭顯輝。呢套劇喺1997年7月3號首播，一共20集。
迎妻接福

《**迎妻接福**》（**Best Bet**，前名《**爛賭義當老婆**》）係香港電視廣播有限公司民初劇集，由謝天華、鍾嘉欣、黎耀祥、向海嵐主演，監製李添勝。呢套劇喺2007年2月12號首播，一共20集。
宮心計

《**宮心計**》（**Beyond the Realm of Conscience**）係香港無綫電視古裝劇集，由佘詩曼、楊怡、陳豪、鄭嘉穎、米雪、關菊英、李施嬅、韓馬利、謝雪心、李國麟、田蕊妮、曹敏莉、葉翠翠、蕭正楠、惠英紅、蔣志光、程可為、張國強主演，監製梅小青。呢套劇喺2009年10月19號首播，一共33集。
## 演員表

## 續作
*《宮心計2深宮計》
布衣神相

《**布衣神相**》（**Face To Fate**）係香港電視廣播有限公司古裝劇集，由林文龍、林峯、楊怡、李詩韻、姜大偉、向海嵐、胡定欣、駱應鈞、郭政鴻主演，監製關永忠。呢套劇喺2011年3月8號首播，一共30集。
封神榜 (2001年電視劇)

《**封神榜**》（**Gods of Honour**）係香港無綫電視古裝劇集，由陳浩民、錢嘉樂、葉璇、苑瓊丹、元華、溫碧霞、李家聲、楊婉儀、袁彩雲、湯盈盈、余子明、羅樂林、鄭子誠、韋家雄、劉玉翠、李國麟主演，監製劉仕裕。呢套劇喺2001年7月23號首播，一共40集。
西遊記 (1996年劇集)

《**西遊記**》（**Journey To The West**）係香港電視廣播有限公司古裝劇集，由張衛健、江華、黎耀祥、麥長青主演，監製劉仕裕。呢套劇喺1996年11月18號首播，一共30集。
## 續作
*《西遊記（貳）》
疑情別戀

《**疑情別戀**》（**Love Exchange**）係香港電視廣播有限公司時裝劇集，由苗僑偉、袁詠儀、田蕊妮、陳國邦、曹敏莉、葉翠翠、盧宛茵、林子善主演，監製黃偉聲。呢套劇喺2008年6月30號首播，一共20集。
幕後大老爺

《**幕後大老爺**》（**Man In Charge**）係香港電視廣播有限公司古裝劇集，由馬國明、徐子珊、高鈞賢、唐寧、劉家輝、黃智賢、蔣志光、劉江、陳山聰、李國麟主演，監製李添勝。呢套劇喺2009年4月6號首播，一共20集。

## 前後節目
兩妻時代

《**兩妻時代**》（**Marriage of Inconvenience**，前名《**第三類暗戰**》）係香港電視廣播有限公司時裝劇集，由歐陽震華、湯盈盈、梁靖琪、黃浩然、陳國邦、羅敏莊、楊婉儀、陳芷菁主演，監製黃偉聲。呢套劇喺2007年11月26號首播，一共20集。
Click入黃金屋

《**Click入黃金屋**》（**Pages Of Treasures**，前名《**新網中人**》）係香港電視廣播有限公司時裝劇集，由秦沛、黎耀祥、孫耀威、郭羨妮、楊思琦、陳敏之、韓馬利、楊秀惠、陳智燊、何傲兒、龔茜彤、林漪娸主演，監製梅小青。呢套劇喺2008年12月8號首播，一共20集。
酒店風雲

《**酒店風雲**》（**Revolving Doors of Vengeance**）係香港電視廣播有限公司時裝劇集，由馬德鐘、郭可盈、吳卓羲、姜大偉、官恩娜、姚子羚、蔡子健、楊婉儀主演，監製潘嘉德。呢套劇喺2005年8月15號首播，一共30集。
甜言蜜語

**甜言蜜語**可以係：
*甜言蜜語 (電影)，1999年港產片
*甜言蜜語 (電視劇)，2008年無綫電視劇
*甜言蜜語 (專輯)，1987年葉蒨文粵語專輯
義不容情

《**義不容情**》（**Looking Back in Anger**）係香港電視廣播有限公司時裝劇集，由黃日華、溫兆倫、劉嘉玲、周海媚、商天娥、蘇杏璇、邵美琪、李成昌、關海山、岳華、何嘉麗、梁思浩主演，監製韋家輝。呢套劇喺1989年4月3號首播，一共50集。
## 前後節目
西遊記（貳）

《**西遊記（貳）**》（**Journey to the West II**）係香港電視廣播有限公司古裝劇集，《西遊記》續作，由陳浩民、江華、黎耀祥、麥長青主演，監製劉仕裕。呢套劇喺1998年10月26號首播，一共42集。
甜言蜜語 (電視劇)

《**甜言蜜語**》（**Speech of Silence**）係香港無綫電視時裝劇集，由徐子珊、馬國明、黎諾懿、姚嘉妮、姚子羚、黃智賢、苑瓊丹、于洋、劉丹、黃長興主演，監製徐遇安。呢套劇喺2008年6月23號首播，一共20集。
O記實錄

《**O記實錄**》（**The Criminal Investigator**）係香港電視廣播有限公司時裝劇集，由黃日華、陳錦鴻、郭可盈、趙學而、馬德鐘、林漪娸主演，監製戚其義。呢套劇喺1995年7月3號首播，一共22集。
## 續作
*《O記實錄II》
O記實錄II

《**O記實錄II**》（**The Criminal Investigator II**）係香港電視廣播有限公司時裝劇集，《O記實錄》續作，由黃日華、羅嘉良、陳錦鴻、黎姿、趙學而、陳妙瑛、馬德鐘、湯寶如、林漪娸、韋家雄、何超儀主演，監製戚其義。呢套劇喺1996年10月28號首播，一共30集。
碧血鹽梟

《**碧血鹽梟**》（**Sweetness in the Salt**，前名《**勝雪鹽棧**》）係香港電視廣播有限公司古裝劇集，由馬浚偉、楊怡、黃浩然、郭鋒、譚小環、敖嘉年、陳山聰、蔣志光、惠英紅、駱應鈞主演，監製李添勝。呢套劇喺2009年6月8號首播，一共25集。
秀才愛上兵

《**秀才愛上兵**》（**The Gentle Crackdown II**）係香港無綫電視古裝劇集，《秀才遇著兵》續作，由馬浚偉、鄭希怡、夏雨、黎耀祥、羅冠蘭、曾偉權、麥長青、李思捷、姚子羚、李成昌主演，監製劉家豪。呢套劇喺2008年1月21號首播，一共20集。
師奶股神

《**師奶股神**》（**The Money-Maker Recipe**）係香港電視廣播有限公司時裝劇集，由商天娥、謝天華、林嘉華、滕麗名、湯盈盈、梁靖琪、蔡子健、李亞男、曾偉權、雪妮主演，監製林志華。呢套劇喺2008年5月26號首播，一共21集。
銀樓金粉

《**銀樓金粉**》（**The Silver Chamber Of Sorrows**）係香港電視廣播有限公司民初劇集，由薛家燕、秦沛、伍詠薇、伍衛國、楊思琦、陳秀珠、胡諾言、胡定欣主演，監製唐基明。呢套劇喺2008年4月28號首播，一共21集。
亂世佳人 (搞清楚)

《**[[亂世佳人]]**》係一本小說，亦可以係：
*《亂世佳人 (電影)》，同名改編電影
*《亂世佳人 (電視劇)》，2007年無綫電視劇集

## 睇埋
*飄 (搞清楚)
亂世佳人 (電視劇)

《**亂世佳人**》（**War and Destiny**）係香港電視廣播有限公司民初劇集，由胡杏兒、吳卓羲、陳錦鴻、唐寧、曹敏莉、劉丹、石修、譚小環主演，監製莊偉建。呢套劇喺2007年3月12號首播，一共30集（香港翡翠台版本有27集）。
我的野蠻奶奶

《**我的野蠻奶奶**》（**Wars of In-Laws**）係香港電視廣播有限公司古裝劇集，由汪明荃、胡杏兒、黃宗澤、石修、伍詠薇、劉家輝、雪妮、姚瑩瑩主演，監製關永忠。呢套劇喺2005年7月18號首播，一共20集。
## 續作
*《野蠻奶奶大戰戈師奶》
野蠻奶奶大戰戈師奶

《**野蠻奶奶大戰戈師奶**》（**Wars of In-Laws II**，前名《**我的野蠻奶奶2007**》）係香港電視廣播有限公司時裝劇集，《我的野蠻奶奶》續作，由汪明荃、胡杏兒、黃宗澤、許紹雄、滕麗名、郭政鴻、楊秀惠、胡定欣主演，監製張乾文。呢套劇喺2008年1月1號首播，一共20集。

## 前後節目

|align="center" colspan="5"|同事三分親-2008年8月7號
|-
|align="center" colspan="1" |**上一套**建築有情天-2007年12月28號
|align="center" colspan="3" |**翡翠台/高清翡翠台第二綫劇集****野蠻奶奶大戰戈師奶**1月1號-1月27號
|align="center" colspan="1" |**下一套**和味濃情1月28號-
|-
|align="center" colspan="3"|律政新人王II-1月18號
|align="center" colspan="2"|秀才愛上兵1月21號-
和味濃情

《**和味濃情**》（**Wasabi Mon Amour**）係香港電視廣播有限公司時裝劇集，由陶大宇、蘇玉華、廖碧兒、秦沛、楊天經、滕麗名、惠英紅、駱應鈞主演，監製莊偉建。呢套劇喺2008年1月28號首播，一共20集。
當狗愛上貓

《**當狗愛上貓**》（**When A Dog Loves A Cat**）係香港電視廣播有限公司時裝劇集，由羅嘉良、胡杏兒、呂方、廖碧兒、曾華倩、黃浩然、許紹雄、陸詩韻主演，監製關永忠。呢套劇喺2008年7月21號首播，一共20集。
非斯

**非斯**（）係摩洛哥第四大城市，喺首都拉巴特東便嘅薩伊斯平原裏面，2004年人口946,815，係摩洛哥出名嘅古都。

非斯嘅卡魯因大學係世界上最舊嘅大學。

非斯嘅阿拉伯人舊城區（）喺1981年畀人選入世界文化遺產。

## 歷史
非斯喺789年開埠。第一個領導人係伊德里斯王朝嘅首領伊德里斯一世。

## 攷
阿尤恩

**阿尤恩**係北非西撒哈拉一座城，阿拉伯撒哈拉民主共和國法定首都，由摩洛哥實際控制，人口22萬。
梅克內斯

**梅克內斯**（；柏柏話：ⵎⴽⵏⴰⵙ；）係摩洛哥一座城，亦係古時摩洛哥其中一座首都，人口63萬。

## 文獻

類:摩洛哥城市
類:非洲舊都
國殤

《**國殤**》原意係指戰國時期楚國嘅一首歌，畀屈原收錄喺《楚辭》嘅《九歌》入面，內容係追悼為國犧牲嘅人。後世亦將「國殤」引申成任何舉國哀悼嘅事。

## 中國國殤
1949年中國共產黨响第二次國共內戰入面打敗國民黨之後，喺中國大陸建立政權，取代中華民國嘅統治，而佢嘅正當性一直畀反對者質疑，所以反對者就將中華人民共和國嘅「國慶」形容做中國嘅「國殤」。

## 睇埋
*國殤之柱
數據科學

**數據科學**（ ）係跨學科科學領域，重點研究點樣運用科學方法同埋各種演算法，由有結構或者冇結構嘅數據嗰度搵出有用知識。有數據科學家主張，數據科學可以用以下一句說話概括：用最勁嘅硬件、最勁嘅編程系統、同用最有效嘅演算法嚟解決問題。

## 概論

數據科學喺好多領域都有用。

譬如公共健康領域就成日用數據科學。喺公共健康上，研究者可以用空間分析做法，好多公共健康機構都會噉做：佢哋搵定一個想研究嘅地區，並且結合多源資料，包括流行病學調查、透過人造衛星攞到嘅數據、人群分佈、蚊媒分佈、藥物同蚊帳嘅覆蓋率... 等，並且將啲資料畫做地圖，從而識別邊啲地區較高風險、邊啲地區似係多病原體，進而幫助決策者為疫苗、藥物同防蚊措施做精準部署。呢種做法常用於研究瘧疾等由害蟲傳染嘅病。

電腦保安工作亦有機會用到數據分析。一個簡單嘅做法係用邏輯迴歸嚟判斷某次活動係咪攻擊，抑或只係正常嘅活動。研究者可以搵一啲數據返嚟，再建立好似噉嘅模型：
:
P(Y=1 \mid X)\;=\;\frac{1}{1+e^{-(\beta_0+\beta_1 x_1+\beta_2 x_2+\cdots+\beta_p x_p)}}

例如佢用三個特徵去預測**是次活動係咪入侵**（ = 係咪入侵）：
* x_1：短時間內同一 IP 嘅連線次數（已標準化）
* x_2：封包平均大細（已標準化）
* x_3：係咪用咗唔常見嘅連接埠（0/1）
用數據科學上嘅演算法估計出啲 \beta 就得出個模型，研究者第時攞住個模型，就可以對未來嘅個案作出預測。

## 工序

做數據科學工作，工序大致如下：
#界定清楚要解決嘅問題係乜。例：家陣有個數據科學家，俾人請佢幫手做市場研究，佢首先要搞清楚是次研究想達到乜目的（搞清楚消費者鍾意同唔鍾意件產品啲乜，再按呢個資訊改良件產品）。亦可以睇睇研究問題同假說。
#做一啲**探索性質**嘅分析，諗吓手上嘅數據解答到乜嘢同目的相關嘅問題。例：手上個數據庫有一大柞消費者嘅數據，知道每個消費者對件產品喺各方面嘅評價，計劃可以試吓做聚類分析將消費者分做若干類。
#建立數學模型，描述柞數據入面有啲乜嘢規律喺當中。例：用機械學習演算法做返咗個聚類分析，結果係消費者可以按照佢哋對件產品各方面嘅評價分做三大類。
#匯報個結果（尤其係步驟 3 嘅結果）俾相關人員聽。
#講吓個結果有乜嘢影響－即係知道咗呢個結果，目前嘅做嘢方法要有乜嘢改變先可以更有效噉達到目的。例：知道咗消費者可以分做三類，產品設計要點改變先可以令消費者更加滿意？

## 影響

有人提出，數據科學係科學嘅**第四範式**：本來科學係以實證、理論同計算為重嘅，廿一世紀初就喺呢三樣之上加多個**數據**；數據科學會運用數學、統計學、機械學習以及資訊科學等領域嘅技術，由手上嘅數據嗰度抽取有用嘅知識，並且攞去有經濟價值嘅地方度使用，例如根據手上數據，啲變數之間成咩關係，而呢個預測現象嘅能力可以作某啲商業用途。數據科學伴隨住廿一世紀資訊科技應運而生－隨住互聯網發達，有大量數據喺網上流動（大數據），於是有唔少人開始想利用呢啲數據做有用嘅嘢，數據科學就隨之興起。

## 睇埋
*數據分析
*數據清洗
*數據探勘
*機械學習
*知識表示
*R 語言

## 參考

*Understanding The 4 V's Of Big Data, *[[Forbes]]*，呢篇文講到大數據有 **4V**，即係指數據量大（**v**olume）、花款多（**v**ariety）、攞得快（**v**elocity）、而且有時難核實（**v**eracity）。
*Cielen, D., Meysman, A., & Ali, M. (2016). *Introducing data science: big data, machine learning, and more, using Python tools*. Manning Publications Co.
*Grus, J. (2019). *Data science from scratch: first principles with python*. O'Reilly Media.


## 引述

## 拎
*Towards Data Science（譯：**通向數據科學**），講數據科學嘅網站，雲集好多數據科學工作者，討論數據科學議題。
習近平個人崇拜

**習近平個人崇拜**係指習近平自從2012年11月做咗中共中央總書記，成為最高領導人之後，圍繞著佢嘅個人崇拜現像同政治宣傳。

## 發展

習近平喺2012年11月召開嘅中共十八屆一中全會上當選中共中央總書記同中央軍委主席。自此，中國越來越多書籍、漫畫、流行曲、甚至舞台劇宣傳要效忠“習核心”。

2017年10月召開嘅中共十九大，通過將用習近平命名嘅《習近平新時代中國特色社會主義思想》寫入《黨章》。喺2018年3月召開嘅十三屆全國人大第一次會議上面通過嘅《憲法修正案》，再將《習近平新時代中國特色社會主義思想》寫入《憲法》。根據中國中央電視台嘅報道，有全國人大代表為習近平再次當選領導人喜極而泣。中共中央政治局會議稱呼習近平做“領袖”，喺中華人民共和國歷史上得毛澤東同華國鋒曾經被官方叫做領袖。喺2018年7月，中共中央政治局常委、全國人大常委會委員長栗戰書公開發表習近平係“全黨核心”，要全黨維護核心嘅權威。

喺2017年，有報告話江西省人民政府通知基督徒要佢哋將懸掛嘅耶穌相片換做習近平嘅肖像。自從2017年10月，越嚟越多中國高校將《習近平新時代中國特色社會主義思想》納入大學課程嘅核心部分，係《毛澤東思想》之後有另一個領導人嘅指導思想可以達到咁高嘅重視程度。有曾經被關入新疆再教育營嘅維吾爾族人士透露，佢哋喺營入面被強迫要感謝中國共產黨嘅恩惠，同祝願習近平“萬歲”。

2018年10月，湖南衛視開始播放名為“新時代學習大會”嘅節目，宣傳習近平嘅個人形像同佢嘅指導思想。2019年1月，阿里巴巴集團開發咗一個叫“學習強國”嘅移動應用程序，方便智能手機用家學習關於習近平嘅言論同睇關於習近平嘅新聞。呢個應用發布咗2個月之後，已經有超過7300萬嘅下載量。而喺官方媒體工作嘅中國記者，都必須通過學習強國平台手機用戶端嘅培訓考試，通過之後先可以申領新版記者證。考試內容包括習近平新時代中國特色社會主義思想、“習近平總書記關於宣傳思想工作的重要講話”、馬克思主義新聞觀、新聞倫理與政策法規同埋新聞采編業務。考試采取閉卷方式；考試唔合格嘅，只可以補考一次。2019年8月25號，《人民日報》頭版刊登文章《人民領袖愛人民》，再次用「領袖」一詞稱呼習近平，記述佢嘅甘肅之行。文章入面提到有人見到習近平之後激動落淚，期間民眾更高呼「總書記萬歲」。

## 睇埋
*對習近平嘅爭議

## 參考
錢嘅歷史

**錢嘅歷史**係指錢喺人類歷史當中嘅演進，係歷史學同經濟學嘅研究課題。

## 錢嘅起源

早期嘅人類社會有用開以物易物，但並唔用以物易物為主導嘅：早期人類社會冇錢呢家嘢，而以物易物似乎可以追溯到公元前超過 100,000 年，不過交易就主要以禮物經濟以及債等嘅方式嚟運作嘅－當時嘅社會多數以細部落為主，啲人彼此之間相熟，所以好多時肯冇條件噉將有價值嘅嘢送俾同族嘅人，彼此之間有無形嘅合作關係；而以物易物嘅做法就主要用於陌生人同可能嘅敵人（即係未必信得過嘅人）。

喺錢嘅歷史當中，最早期嘅錢係商品貨幣。公元前 3000 年，米索不達米亞文明就有喺度用「相當於幾多粒大麥嘅重量」做度重量嘅指標，並且用呢啲指標做交易。同期嘅美洲、亞洲、同非洲就興用貝殼做錢（有講法話，現今漢字當中同錢有關嘅字好多都從貝部，就係呢個原因）。根據古希臘史學家希羅多德（Herodotus；公元前 484 至 425 年），利底亞（Lydia；位於現今土耳其西半橛嘅一個古國）嘅人係世上首次使用金幣同銀幣嘅，而據現代史學家估計，利底亞人係喺公元 650 至 600 年嗰陣開始整呢啲銀仔嘅。

## 銀紙史

商品貨幣嘅使用又造就咗法定貨幣，尤其係銀紙：喺遠古社會，商人興用金同銀做交易基準；貴金屬有少少似商品貨幣（本身或多或少有啲價值，例如可以攞去熔咗佢，做有經濟價值嘅嘢），但又有少少似法定貨幣（尤其係金幣同銀幣等嘅銀仔）；商人同銀行好多時會發單俾存戶，俾佢哋用張單換取商品貨幣－例如個商人想借錢搞生意，於是開張有法律效力嘅單俾銀行，應承會喺某段時間內還相當於若干金銀嘅價值。呢種做法慢慢令到人習慣咗用「由某啲有公信力嘅組織發嘅紙」嚟做交易－最後引致咗銀紙喺中世紀嘅誕生：

宋朝（公元 960 至 1279 年）係人類史上最早用銀紙嘅經濟體。喺唐朝（公元 618 至 907 年）尾橛同宋朝時期，漢人發覺有需要搵啲冇銀仔咁重嘅物件做錢，再加埋印刷技術上嘅創新，就引起咗銀紙呢樣發明，令商人做起貿易上嚟輕鬆啲。喺 10 世紀，宋朝政府開始印銀紙（交子），並且將呢啲銀紙發俾鹽商業入面嘅商人，仲俾某幾個組織獨攬發行銀紙嘅大權，俾人民同時用銀紙以及商品貨幣做交易。而喺 12 世紀，宋朝政府索性吸收埋呢啲組織，自己發行銀紙，不過呢個時期嘅銀紙好多時係地區性嘅（一個省用嘅銀紙去到第個省就用唔到），而要去到成 13 世紀，先有一個全國流通嘅銀紙－達致咗同現代銀紙相似嘅使用同組織方法。

歐洲要去到 17 世紀先開始有銀紙呢回事：歐洲人由宋朝同元朝嗰度聽過銀紙呢家嘢，但要去到 1661 年，瑞典開始使用銀紙，先令歐洲人開始有咗「用紙造錢」嘅技術；瑞典有豐富嘅銅礦，所以銅喺瑞典好平，要令人對銅銀仔嘅價值有信心，就焗住要整大嚿啲嘅銀仔，但噉做又搞到帶銀仔出街撈絞好多－令瑞典人零舍有意慾發明輕便啲嘅錢。瑞典開始用銀紙之後，歐洲諸國開始發覺銀紙嘅好處，例如係幫手減少運送金銀嘅需要，降低流失金銀嘅風險，又幫手令到借金銀容易啲（因為有咗銀紙，實質金銀唔使離開借錢人嘅金庫，令借錢呢家嘢對借錢人嚟講風險細啲）；於是自從嗰陣開始，歐洲人就開始大幅全面噉採用銀紙。而到咗今日，世界各大經濟體當中都有銀紙流通。

## 金同銀嘅使用

喺 15 至 16 世紀，金同銀呢兩種貴金屬一般都俾人當係法償（legal tender；有法定支付能力嘅貨幣），政府會接受用金銀交稅、並且好多仲規定埋金銀之間嘅兑換比（金銀複本位制；bimetallism）。但喺 19 世紀，金同銀之間嘅供應量大升，而且比例變得唔穩定，於是世界各地政府開始以「值幾多金」同「值幾多銀」做基準衡量一種錢嘅價值，並且印銀紙，用銀紙嚟支付各種嘅政府開支（例如係出糧俾軍人等）。

廿世紀係一個劣幣驅逐良幣嘅時期。到咗 1900 年，工業化嘅國家多數都採用咗以金衡量價值嘅準則（金本位；gold standard），並且用銀幣以及銀紙嚟做流通交易媒介。世界各地嘅私有銀行同政府跟從劣幣驅逐良幣嘅原則：好似金同銀呢啲有價值嘅錢變成攞嚟儲，而銀紙等冇價值嘅錢攞嚟交易。呢個進程由廿世紀初開始，慢慢散佈到全世界，而喺廿世紀後期，各大經濟體冚唪唥都採取咗以法定貨幣為交易媒介嘅做法－直接用金銀呢啲貴金屬做日常交易經已好少見。

## 睇埋
*錢
*經濟
*投資
*金幣
*集幣

## 引述

類:錢幣學
類:史學‏‎
類:經濟學‏‎
複本位制

**複本位制**（**bimetallism**）係指以「值幾多金」同「值幾多銀」做基準衡量一種錢嘅價值嘅做法。

類:貨幣經濟學
類:貨幣
類:金
類:銀
劣幣驅逐良幣

**劣幣驅逐良幣**（**Bad money drives out good**），喺經濟學上又有叫**格勒善定律**（**Gresham's Law**），係指以下嘅現象：如果有兩種形式嘅商品貨幣流通，消費者興儲起成色高嗰種貨幣（undebased money，貴金屬含量高），而喺市面使用成色低嗰種貨幣（debased money）做交易，令到喺民間流通嘅多數係劣幣，而良幣就少見於世。

類:貨幣政策
類:宏觀經濟學
貨幣經濟學

（）係經濟學一個子領域，專門研究錢點運作以及同錢相關嘅經濟理論。

## 四大功能

喺現代經濟理論當中，錢一般會抽象化成具有以下功能嘅物件：
*交易媒介（medium of exchange）：錢普遍有價值，所以每個人手上攞住若干量嘅錢，就有得各自噉用自己嘅錢嚟同其他人換嘢；相比之下，好多貨品服務都係冇普遍價值嘅，例如一個鎚仔對做建築工程嘅人嚟講有用，但對一個廚師嚟講就未必咁有用，所以喺一個冇錢嘅經濟體當中，一個手上攞住一柞鎚仔嘅人，有得同建築工人同建築工程師做交易，但想要同廚師做交易就難啲。
*價值量度（unit of account）：錢普遍可以攞嚟換嘢，所以可以攞嚟量度貨品服務嘅市場價值，每樣貨品服務都可以俾個數字佢，明確噉表達佢值幾多錢；相比之下，喺一個以物易物經濟當中，要量度一樣貨品服務嘅價值，就要用「呢件嘢值 3 個鎚仔」或者「呢件嘢值 30 粒釘」等嘅方法量度－好撈絞。
*儲起價值（store of value）：錢可以輕易噉儲起，然後隔一段時間之後提取返出嚟－令人可以做投資等長遠經濟考慮；相比之下，有好多物品都唔啱用嚟儲起價值，例如生果同牛奶等嘅食物同飲品噉，雖然有價值，但因為佢哋唔擺得耐，所以做唔到長遠噉用嚟儲起經濟價值。
*延期支付嘅標準（standard of deferred payment）：錢普遍有價值，可以攞嚟做延期支付－兩個經濟個體可以講明「家陣呢個人借咗幾多幾多錢，會喺某段時間內還錢」；錢嘅存在令到借貸嘅活動變得容易，而喺現代社會當中，借貸令到人有得（例如）問銀行借錢搞生意，事業有成之後還錢俾銀行，令到好多唔借錢就唔夠本錢搞生意嘅人有得搞生意－變相幫助咗長遠嘅經濟增長。

## 睇埋
*投資
*古德哈特定律

## 攷
活期存款

**活期存款**（）係指無需任何事先通知，存款戶可隨時存取同轉讓嘅一種銀行存款：想像有個消費者，佢想買嘢，但手上唔夠現金；於是佢俾一啲有公信力嘅物件俾個賣家（例如一張寫明咗交易金額嘅支票），等個賣家相信「攞住呢件物件可以換取佢賣咗嗰件嘢值嘅錢」－呢啲錢就係所謂嘅活期存款。一般嚟講，銀行喺法律上有義務，喺一俾人要求佢將活期存款嘅錢交出嚟嗰陣乖乖地照辦。喺廿一世紀嘅經濟體當中，活期存款提款可以透過個人、支票、提款機、同網上銀行等嘅途徑嚟做。

## 睇埋
*定期存款
*個人理財
## 攷
部份準備金

喺廿一世紀嘅經濟體裏面，銀行一般都會運用**部份準備金**（）嘅做法提升經濟體嘅貨幣供應。

噉講意思即係話，銀行喺得到啲人想儲入佢哋度嘅錢之後，會淨係留起一部份－以現金同市場流動性高嘅資產嘅型式－做儲備，等人用得到活期存款。

唔係留嚟做儲備嗰啲錢，銀行就會攞嚟借俾人。噉做嘅話銀行可以靠啲人還錢嗰陣俾嘅利息嚟賺取利潤，而且對個經濟體嚟講，噉做會變相令個經濟體多咗錢流動，創造更多嘅經濟活動。

## 睇埋
*銀行
*全部準備金

## 攷
波動性

**波動性**（；）指一樣金融資產喺一定時段內嘅上落強度，通常以一年內漲落嘅標準差嚟量度。波動性高就表示嗰樣金融資產價值容易大上大落。

## 基本概念

## 商品對比
事實表明，唔同嘅物品波動性都唔一樣，而呢點會對投資方面嘅考量造成具體影響。

舉例說明，金同銀呢兩種貴金屬都成日畀人買嚟做一種投資（黃金投資同白銀投資）。不過，唔少專家都認為銀波動性較強，價容易响短期之內大上大落。例如有經濟學研究就試過分析金同銀等幾隻貴金屬嘅價格喺1976年至2004年之間點樣上落，發現銀係幾種金屬裡便波動性最勁嘅——據佢哋嘅估計，銀價嘅日計標準差（standard deviation，SD）有成2.15%咁高，係標準普爾500指數嘅日計標準差嘅差唔多兩倍咁多。因此，唔少金融工作者都建議追求穩中求勝嘅投資者（例如係年紀有返咁上下嘅投資者）應該要投資黃金好啲。

## 睇埋
*市場流通度

## 引咗
大瞿越

**大瞿越**係越南統治者喺968年到1054年嘅正式國號，歷經丁朝、前黎朝、李朝三個朝代，因為嗰時越南唔似得中國改朝換代嗰陣換埋國號。
假幣

**假幣**（）係指意圖冒充由國家或者其他人發行，具有法償地位嘅貨幣，而喺未經國家或政府嘅法律允許而模仿製作嘅銀紙或銀仔。

如果無冒充真正貨幣嘅意圖，並且喺設計上有作出明顯分別嘅話，唔屬於假幣，例如大富翁啲玩具錢、拍戲嗰啲道具錢等等，如果係個人或組織自己發行，就稱為私營貨幣。

喺人類文明史上，人一路有整假幣同對抗假幣：
*喺銀紙出現打前，啲人成日會用金屬純度唔夠高嘅銀仔做假幣（相比之下，堅嘅銀仔會用純度高嘅金屬造），打後阿基米德原理嘅發現令「判定一件物件嘅金屬純度」變得簡單，幫咗手對抗假銀仔；
*喺銀紙出現打後，整假幣嘅人就開始變成嘗試用打印機，印啲似真銀紙嘅銀紙出嚟－廿一世紀嘅銀紙往往會有一啲內置高技術（央行以外嘅人難模仿）嘅防偽特徵，而且影到銀紙喺入面嘅相多數會濛咗或者少咗忽。

## 睇埋
*錢
*經濟價值
*超級美鈔

## 攷
以物易物

**以物易物**（）係指用貨品服務交換貨品服務（而唔係用錢換貨品服務）嘅交易方法。

## 睇埋
*錢
*經濟
貨幣基數

喺經濟學嗰度，一個國家嘅「**貨幣基礎**」（英文：**[[:en:Monetary_base|monetary base]]**，或者 money base），亦叫做「基礎貨幣」（英文：base money）、「強力貨幣」（英文：high-powered money）、「儲備貨幣」（英文：reserve money）、「外在貨幣」（英文：outside money）、「央行貨幣」（英文：central bank money），喺英國又叫做「**狹義貨幣**」（英文：**narrow money**）係指中央銀行創造出嚟嘅貨幣總量，當中包括：

* 公眾持有嘅現金總量，
* 加上商業銀行金庫裏面實際持有嘅現金，
* 加上商業銀行存咗喺中央銀行嘅準備金。

我哋唔好將基礎貨幣（money base）同貨幣供應量（money supply）撈亂，貨幣供應量係由公眾流通嘅貨幣總量加上商業銀行嘅某啲類型嘅非銀行存款組成。

## 管理

公開市場操作（Open market operations）係直接擴大或收縮基礎貨幣嘅貨幣政策工具。

財政部或中央銀行喺實施貨幣政策嘅時候，會控制基礎貨幣；呢啲政府金融機構透過公開市場操作（買賣政府債券）嚟改變基礎貨幣嘅數量。例如，如果呢啲機構買咗商業銀行手上嘅政府債券，買債券嘅錢會存入銀行（賣方）喺央行嘅存款準備金戶口，呢啲新增嘅錢就係銀行嘅「超額準備金」，銀行可以將啲錢提出嚟，成為基礎貨幣嘅一部分。

通常，中央銀行仲可以通過操縱利率同埋設定存款準備金要求（註：存款準備金係指銀行必須保留存戶嘅一定比例嘅錢，唔可以借出去）嚟影響銀行活動。利率，特別係聯邦基金利率（銀行之間嘅隔夜同業拆息利率），本身亦都受到公開市場操作嘅影響。

傳統上，基礎貨幣被認為係「強力貨幣」，因為基礎貨幣嘅增加會透過銀行嘅存放款活動，產生貨幣乘數（money multiplier）效應。不過，對於嗰啲唔同意貨幣乘數理論嘅人嚟講，因為財政乘數（fiscal multiplier），基礎貨幣亦都可以被睇成「強力貨幣」。

## 貨幣政策
貨幣政策（Monetary policy）係一個國家（或者經濟體）嘅中央銀行用嚟調節嗰個國家嘅經濟活動所採取嘅手段，呢啲手段包括制定基準利率、要求商業銀行嘅準備金比率、公開市場操作等，目的係控制貨幣供應量。如果有商業銀行唔能夠滿足中央銀行設定嘅存款準備金要求，嗰間銀行就要向同業拆借，當需要借錢嘅銀行增加，利率就會被抬高。基準利率係由中央銀行設定，以維持經濟體系係一個合理嘅通脹率範圍之內。央行喺制訂利率目標嘅時候，有一套清晰嘅利率制定行為準則，呢套準則叫做泰勒法則（Taylor rule）。泰勒法則係由美國經濟學家約翰泰勒（John B. Taylor）喺1992年提出嘅，俾中央銀行透過設定適合嘅短期利率嚟穩定經濟活動。

泰勒法則考慮聯邦基金利率、物價水準（通脹）同國內生產總值（GDP）嘅變化之間嘅關係：
:i_t = \pi_t + r_t^* + a_\pi  ( \pi_t - \pi_t^* )  + a_y ( y_t - \bar y_t )

喺呢條公式嗰度，\,i_t\,係短期名目政策利率嘅目標（例如美國嘅聯邦基金利率，英國嘅英格蘭銀行基準利率），\,\pi_t\,係用「平均物價指數」（GDP deflator）量度嘅通脹率， \pi^*_t係期望嘅通脹率，r_t^*係假設嘅自然/均衡利率， \,y_t\,係實際GDP嘅自然對數，\bar y_t係潛在產出嘅自然對數，由線性趨勢決定； 而 y_t - \bar y_t 係產出缺口。 

## 攷

## 外拎

* 
* 
* 
* Aggregate Reserves Of Depository Institutions And The Monetary Base (H.3)
數碼貨幣

**數碼貨幣**（）係一種數碼資產，指淨係存在於電子空間嘅錢，例子有位元幣（Bitcoin）、以太幣（Ether）等。
## 睇埋
*錢
金本位

**金本位**（**gold standard**）係一種貴金屬貨幣制度，喺 19 世紀中開始盛行。喺金本位制之下，每單位嘅錢俾人定性為價值等同若干含重量嘅黃金；當世界各地都用金本位嗰時，經濟體之間嘅匯率由佢哋各自貨幣嘅含金量嘅比值－**金平價**（gold parity）－嚟決定。

## 睇埋
*銀本位
代表性貨幣

**代表性貨幣**（**representative money**）指一啲本身毫無價值、用嚟做交易嘅錢，例如銀紙本身冇價值、但俾人攞嚟做交易；相比之下，黃金俾人攞嚟做交易，同時本身又係一啲有價值嘅嘢，可以攞去做第啲用途，所以銀紙就係代表性貨幣。
貨幣政策

**貨幣政策**（；）係指控制貨幣供應嘅權威－正路係政府同央行－所作嘅政策。政府同央行可以管理好多嘢，例如係印銀紙增加貨幣供應，又或者加減利率等等。佢哋會用呢啲手法，嘗試盡可能噉令個經濟體嘅經濟活動得以順利進行。

喺經濟學上，貨幣政策係一個好緊要嘅課題。好似係通脹等嘅現象可以對民生造成巨大嘅衝擊。

## 政策手法

喺制定貨幣政策嗰時，政府同央行有好多工具可以用，包括：
*利率（interest rate）：當央行提高利率嗰陣，啲人問央行借錢就要俾多啲利息，於是就會少咗人借錢，少咗人借錢就會造成貨幣供應下降（睇返上面部份準備金），反之亦然。
*用自己資產買賣錢；
*提升或者降低政府借貸；
*提升或者降低政府開支（政府用由央行得到嘅錢出糧俾公務員係錢進入市場嘅一個重要途徑）；
*操控滙率（exchange rate）；
*提升或者降低部份準備金當中嘅**最低儲備率**（reserve requirement；指銀行最少要儲住幾多百分比嘅錢做準備金）；
*調控或者禁止私營貨幣（private currency）；
*調控對出口或者進口嘅稅。

## 同採礦嘅啦掕

貨幣政策本嚟係同採礦業息息相關嘅：喺古代，金同銀廣泛噉俾人攞嚟做錢，所以要提升貨幣供應，往往要靠採礦業開採多啲金銀先得；當金銀供應量突然飆升－例如喺哥倫布發現咗新大陸（搵到好多金礦），或者係 19 世紀中嘅加州淘金潮（California Gold Rush）事件，都引致通脹嘅情況－金同銀多咗，因而變得冇價值，搞到物價飆升；另一方面，如果採礦業開採金銀嘅速度唔夠快，追唔上經濟發展（經濟發展會令社會多咗貨品服務流通），會造成通縮－金同銀唔夠用，所以物價跌。後者呢類通縮情況就算喺（有銀紙嘅）18 同 19 世紀都仲好常見，因為呢個時期唔指用金做錢，仲興用金嚟支持銀紙。

到咗廿世紀，各大經濟體系變成建基於法定貨幣，計呢啲錢嘅價值唔使吓吓都掕埋黃金價值，所以現代嘅貨幣政策開始同採礦業脫離。
## 睇埋
*錢
*古德哈特定律

## 參考
私營貨幣

**私營貨幣**（**private currency**）係指由私有組織營運嘅貨幣。

遊戲貨幣就係其中一種私營貨幣。
T-姿勢

**T-姿勢**（**T-pose**）喺打機用語上，一般係遊戲角色嘅三維模型（3D model）嘅預定姿勢；喺一個 3D 嘅遊戲程式入面，每個遊戲角色都會有個三維模型代表佢，而個程式內部會將佢個姿勢預設成「企喺度，雙手向外伸直」（由前面睇好似英文字母「T」噉），喺個角色要做動作嗰陣先郁手改變佢個模型嘅姿勢。

## 參考
分段函數

**分段函數**（**piecewise function**）喺數學上係函數嘅一種。一個分段函數會有多個子函數，而每個子函數都淨係會喺主函數嘅某個部份成立，好似係以下呢個函數噉：

:V = \begin{cases}
  -1, & \mbox{if } x
素顏

**素顏**（）係指塊面無任何化粧，多數用喺後生女度。時下後生女多數都會化粧，而選擇素顏嘅原因通常係喺屋企唔使出街見人，或者唔化粧個樣已經唔錯。
## 睇埋
*裸粧
信義

**信義**可以係：

* 「信」同埋「義」
* 路德會，基督新教宗派，又嗌「信義會」
* 信義區，多個
* 
* 信義鄉：
** 信義 (南投)，喺臺灣南投縣
** ，喺陝西渭南
* 信義路：
** 信義路 (廣州)，喺廣州
** ，喺臺灣臺北市
** 信義路 (板橋區)，喺臺灣新北市板橋區
** 信義路 (汐止區)，喺臺灣新北市汐止區
** 信義路 (林口區)，喺臺灣新北市林口區
* 信義新村，多個
* （），香港製造公司
* ，臺灣地產代理公司
* ，2012年南韓電視劇
仁愛

**仁愛**可以係：
* 「仁慈」同埋「愛心」
* 仁愛區，喺臺灣基隆
* 仁愛鄉，喺臺灣南投縣
* 仁愛路
** ，喺臺灣臺北市
** ，喺臺灣高雄市
** 重有好多條
* 仁愛村，香港馬仔坑四村之一
* 仁愛堂，香港慈善組織同辦學團體
帝王斑蝶

（；學名：）係世上分佈最廣嘅蝴蝶物種。
## 覓食
帝王斑蝶嘅毛蟲食乳草嘅葉維生。
## 行為

帝王斑蝶其中一樣出名嘅地方係會以遷徙嘅方法嚟過冬。帝王斑蝶會歷經幾代噉飛越成個北美州，去到墨西哥等暖啲嘅地區嘅某啲特定地方過冬，喺春天嗰陣就會返返去原本嘅地方，佢哋會大規模噉聚埋一齊喺啲樹上面，係一個好出名嘅奇觀。
## 註釋

## 睇埋
*蝴蝶
*乳草
## 攷
競速破關

**競速破關**（）係打機用語，指一個玩家由頭開始玩，並且嘗試有咁快得咁快打爆機，目的通常係自我挑戰。

## 參考
華堅馮力士

**華堅馮力士**（；，），舊譯**祖昆馮力士**，係美國男演員，攞過一次奧斯卡金像獎、一次格林美獎同兩次金球獎。

佢出名演出作品包括《帝國驕雄》、《弦途有你》同《JOKER小丑》。

## 參考

## 出面網頁
國家恐怖主義

**國家恐怖主義**，即係由某個國家對其他國家，對外國國民或對自己嘅國民進行嘅恐怖主義活動。

呢個詞彙頗具爭議，因為點樣定義恐怖主義本身喺學術同政治上都係充滿咗爭議，宣告某個國家涉及國家恐怖主義，會涉及到國際政治上嘅各種外交判斷。

## 定義
「國家恐怖主義」，並未有一個正式嘅學術上或國際上有廣泛認受嘅定義。唔少學者認為，由政府當局執行嘅行動可以話係屬於「國家恐怖主義」。好似話，使用「恐怖主義」來表示主要目的係引起恐慌嘅暴力行動。

### 聯合國指引
聯合國試過喺頒佈嘅《關於「反人類和平安全犯罪」》嘅草案法典度，提出咗有關國際恐怖主義嘅定義。

喺法典嘅第4條列明係「為政治目的，武裝由一國領土入侵另一國領土」；

第5條「由一國政府支持或執行造成另一國嘅內亂糾紛，或者該國當局對組織造成另一國嘅內亂糾紛予以容忍嘅」；

第6條「由一國政府支持或執行嘅對另一國嘅恐怖活動，或者該國當局對組織造成另一國嘅恐怖活動予以容忍嘅」，呢啲都係聯合國度對有關恐怖主義嘅規例。草案法典嘅第6條仲清楚描述咗國家有可能採取恐怖主義行動。依照呢部草案法典，國家可以畀認為進行恐怖主義活動犯罪。

## 國際人道法同規制恐怖主義嘅法律體系嘅主要區別
國際人道法嘅一項基本原則係參與武裝衝突嘅人士，任何時候都必須區分平民同戰鬥員，以及民用物體同軍事目標。因此，國際人道法禁止故意或直接攻擊平民或民用建築，禁止不分皂白嘅攻擊。使用人體盾牌或挾持人質嘅做法同樣受到禁止。喺暴力局勢升級成武裝衝突陣，將呢類行為稱為「恐怖主義」並唔會起到額外嘅作用，因為呢啲行為經已構成國際人道法定義嘅戰爭罪。

喺國際人道法度，戰爭入邊嘅一啲特定行為以及針對戰鬥員嘅攻擊冇受限制；而喺針對恐怖主義嘅法例度，已默認係恐怖分子嘅任何行為都受到嚴厲禁止。此外，喺非國際性武裝衝突中，如果將啲人員稱為「恐怖分子」，就可能抑制佢遵守國際人道法。

## 對於國家恐怖主義嘅爭議
喺社會科學同哲學領域，針對「恐怖主義」嘅討論大多係指非國家組織。聯合國反恐怖主義委員會主席話過，前12份關於恐怖主義嘅決議都未涉及國家恐怖主義，因為呢個唔係一個國際法律概念，而濫用職權嘅政府應當受到國際公約中有關戰爭罪嘅國際人權法、國際人道法嘅審判，而唔係違反咗國際反恐法規。

布鲁斯·霍夫曼博士話，分唔清國家同非國家嘅暴力會導致忽略一個事實，即「呢兩種暴力間嘅本質唔同」。霍夫曼話，即使喺戰爭度，都存在規約同畀普遍接受嘅行為準則，即禁止使用一啲特定武器同策略，以及襲擊一啲特定目標。比如，《日內瓦公約》同《海牙公約》都列明，戰爭入邊禁止將平民當成人質，對平民或戰俘做出報復，入侵中立領土等。霍夫曼仲覺得，當國家違反咗呢啲規例，應該引用「戰爭罪」論處。

## 曾經被指控涉及國家恐怖主義嘅國家
2013年7月，玻利維亞總統府嘅胡安·金塔納部長譴責美國實施國家恐怖主義行動。

## 睇埋
* 超限戰

## 參考
單位階躍函數

**單位階躍函數**（**unit step function**）係一種階躍函數，條式如下：

:u =\begin{cases} 0, & t ；

如果 u 做 Y 軸，t 做 X 軸，呢個單位階躍函數幅圖係
斜坡函數

**斜坡函數**（**ramp function**），又可以喊**坽函數**，係一個函數，其中一條可能嘅式如下：

:u := \begin{cases} t, & t \ge 0; \\ 0, & t；

如果 u 做 Y 軸，t 做 X 軸，呢個斜坡函數幅圖係

斜坡函數可以攞嚟表達一件跌緊落嚟嘅物件嘅速度：假想有舊物件，喺重力之下向下跌；開始跌嗰刻個時間點當做 0，u 就可以當做佢嘅速度（詳情可以睇牛頓力學）。

喺機械學習領域隻函數通常喊做整流過嘅線性啟動函數（ReLU） 或者整流器，類比電機工程嘅半波整流。

## 參考
香港臨時政府宣言

《**香港臨時政府宣言**》係指2019年10月4號，由香港反修例運動嘅示威者喺LIHKG討論區發起，同埋喺各地宣讀嘅臨時政府宣言。《香港臨時政府宣言》全文近900字，目的係藉此否定香港特別行政區政府嘅合法性。
正弦波

**正弦函數**（）模擬週期性噉上上落落嘅變數，最基本嘅公式如下：

:y(t) = A\sin(2 \pi f t + \varphi) = A\sin(\omega t + \varphi),\qquad
當中 *A* 係振幅，*f* 係頻率，*t* 係時間，\varphi 係相位。

如果 A=1, \omega=1, \varphi=0，畫做圖（假設 x=t）就係：

計正弦波嗰陣如果揀適當嘅原點，喺 \R^2\times\R 嘅時空就會得出 y=A\cos(kx-\omega t)。喺 \R_3\times\R 嘅時空就係 z=A\cos(kr-\omega t)，其中 r=\sqrt{x^2+y^2}，即係 z=A\cos(k\sqrt{x^2+y^2}-\omega t)。

## 註

## 睇埋
*訊號處理
*電子音樂

## 參考
張滿源

**張滿源**（）係香港嘅演員同填詞人，香港演藝學院戲劇學院畢業，2001年開始參與電影演出，憑2003年電影《PTU》攞過第23屆香港電影金像獎最佳新演員提名，之後主力演出舞臺劇，近年再度積極參與電視電影，包括參演港台電視同ViuTV劇集，2018-2020年為ViuTV非合約演員。

## 演出

### 電視劇（[[ViuTV]]）
*2019年：《詭探前傳》 飾 司馬細良
*2019年：《教束》 飾 校董
*2019年：《退休女皇》飾 律師
*2019年：《假設性無罪》 飾 司徒澤
*2019年：《娛樂風雲》 飾 Andrew（第69集）
*2019年：《黑市—電梯》 飾 看更權叔
*2019年：《黑市—地縛靈》 飾 睇樓夫
*2019年：《黑市—偽善若水》 飾 鄰居
*2021年：《太平紋身店》 飾 許飛龍
*2022年：《IT狗》 飾 笑容識別鎖職員（第5集）
*2022年：《940920》 飾 余家聰阿爸（第9集）
*2022年：《冥冥之中》 飾 莫成
*2023年：《和解在後》 飾 馬志強（第6集）
*2023年：《那年盛夏我們綻放如花》 飾 區家純阿爸（第5集）
*2024年：《絲絲》 飾 黃生
*2024年：《打天下2》 飾 港隊教練
*2024年：《無人之境》飾 丘教授上司（第5集）
*2024年：《出租大叔》 飾 武文杰（第16集）

### 電視劇（[[港台電視]]）
*2001年：《生活逼人來》之「路宿者」
*2006年：《愛。火花》之「尾班車」飾 小巴司機
*2006年：《鐵窗邊緣2006》之「空殼」
*2008年：《鐵窗邊緣2008》之「假面」飾 狗友
*2008年：《性本善2008》之「港女正傳」飾 Designer Michael
*2009年：《現代婚姻物語》之「悔與罪」飾丈夫
*2015年：《那些年‧那些歌》飾 離婚丈夫
*2015年：《證義搜查線3》
*2016年：《人間有情》之「夜曉」飾路宿者
*2018年：《手語隨想曲6》飾 黃sir
*2018年：《火速救兵IV》 飾 利子龍
*2018年：《獅子山下2018》之「拾海星的人」飾 小販管理隊隊長
*2018年：《義想天開》之 博士生
*2018年：《歲月不忘情》之 女婿
*2021年：《格外樓神》之「一家之主」飾 德哥
*2024年：《證義搜查線之騙局拼圖》飾 康子樂

### 電影
*2001年：《不死情謎》 飾 古惑仔
*2002年：《我左眼見到鬼》 飾 酒吧客人
*2003年：《PTU》 飾 Orderly
*2003年：《戀上你的床》飾 戥村石
*2004年：《大事件》 飾 電視記者
*2004年：《龍鳳鬥》 飾 麵包小偷
*2004年：《當碧咸遇上奧雲》
*2004年：《七年很癢》
*2005年：《非常青春期》 飾 大陸賊頭	
*2005年：《三岔口》 飾 救護員	
*2006年：《樓上傳來的歌聲》  	 
*2008年：《花花型警》 飾 重案組探員	
*2008年：《圍城》
*2008年：《烈日當空》 飾 牛蒡父	
*2008年：《文雀》 飾 小馬/馬仔	
*2009年：《流浪漢世界盃》 飾 小販管理隊隊長Turbo
*2009年：《天水圍的夜與霧》 飾 洪延龍議員	
*2009年：《現代結婚進行曲》 
*2010年：《最危險人物》飾 張子强
*2011年：《奪命金》飾 重案組探員
*2011年：《桃姐》飾 醫生
*2012年：《像我這樣的一個女子》 
*2013年：《掃毒》飾 便裝探員
*2013年：《小學雞大電影》飾場記
*2015年：《十年》飾 簡約生
*2019年：《你咪理，我愛你！》 飾 等老婆男人
*2020年：《犯罪現場》 飾 內務部探員
*2020年：《金都》
*2020年：《幻愛》飾 Joe
*2021年：《狂舞派3》飾 西周娛記Raymond
*2021年：《遺愛》飾 黃明
*2021年：《濁水漂流》飾 陸萬
*2022年：《深宵閃避球》飾 張君政（翠兒父）
*2022年：《飯戲攻心》飾 有福叉燒爸
*2023年：《死屍死時四十四》 飾 施先生
*2023年：《失衡凶間之罪與殺》飾 心瑤父
*2024年：《源生罪》飾 利健雄
*2024年:《飯戲攻心2》飾 廚師
*未上畫：《散後》飾 二叔
*未上畫：《洗碗天團》飾 尹文輝
*未上畫：《大俠 Action!》飾 攝影師關少豪

### 舞台劇
*2018年：《馬丁路德》
*2020年：《利瑪竇音樂劇》 飾 范禮安
*2024年：《一粒金》

## 出面網頁
*
馬檇鏗

（，），係澳門一名歌、影、視三棲發展藝人，亦係一個中、英、印／緬混血兒。喺2018年咁啱得咁橋入咗微辣，跟住做咗藝人。

## 音樂
### 專輯

## 演出
### 電影
*2019年：《恭喜八婆》

### 劇集（ViuTV）
*2023年：《冰上火花》 飾 張立基

### 網絡電影
*2018年：《鐵拳行動》

### 網劇
*2017年：《千里之行》

### 微電影
*2019年：《瞓身一擊》

### 舞台劇
*2016年：《愛情部隊鍋》 

### MV
*蘇俏慧《Strong Girl》
*蘇耀光《大寵愛》
*Scamper《少年 Jump》

## 參考

## 出面網頁
*
*馬檇鏗Youtube
*馬檇鏗Instagram
*馬檇鏗Facebook

類:澳門歌手
類:混血兒
張馨月

**張馨月**（，）係中國大陸女模特兒同演員，江蘇射陽人，祖籍山東，2010年參加一個內衣模特兒大賽攞亞軍後出道。佢係香港演員林峯嘅老婆，喺2019年12月8號結婚。

## 參考
黑熊Bobo

**BoBo**（）係一隻喺澳門二龍喉公園生活咗三十幾年嘅亞洲黑熊，1985年本來喺食肆要俾人食落肚，好彩最後俾人救番出嚟，之後送咗去二龍喉公園。佢喺2018年健康狀況轉差，最後喺2018年11月20號朝早11點過身。BoBo嘅離開令好多澳門人唔捨得，因為佢陪咗澳門三十幾年，睇住澳門嘅繁榮興衰，但係澳門民政總署喺Bobo過身後諗住將BoBo造成標本，令唔少市民反對。12月1號晏晝，澳門嘅7個動保團體蒞到公園，收集簽名，反對將BoBo整成標本。

## 拎
二龍喉公園

（），又叫**何東花園**、**兵頭花園**，位於澳門松山，係依家澳門半島唯一有動物園同埋纜車嘅公園。呢個公園喺1959年起好，面積大約有20000平方米，開放時間係朝早6點至夜晚8點半。公園入面最出名嘅係澳門唯一一隻嘅亞洲黑熊「黑熊Bobo」，但佢已經喺2018年過身，依家起咗個紀念區紀念佢。民政總署喺佢嘅活動場外設置悼念區域。

## 登山纜車
松山纜車喺1997年10月1號正式啟用。依家大人雙程票價係MOP$3 ，細路、老人、學生雙程票係MOP$2 ，普通單程票係MOP$2。纜車逢星期一休息，每卡車可以乘載4人。

## 其他設施
*綜合球場
*環境資訊中心
*腳底按摩區
*兒童遊樂場
*錦鯉池
*二龍喉環境資源中心

File:Jardim da Flora 1.jpg|黑熊Bobo天地
File:Jardim da flora 1.JPG|thumb|二龍喉公園門牌
File:Macau Park Jardim da Flora Cable n Pillar.JPG|thumb|二龍喉公園嘅環境


## 拎
諾爾雪平

（，）係瑞典南部嘅一座城市。2016年人口大概13萬。由於諾爾雪平一帶好多水力資源，所以佢係瑞典最早發展工業嘅其中一個城市，呢度嘅紡織業喺北歐出嗮名。

## 出面網頁

*諾爾雪平 - 官網
澳門細蟻

**澳門細蟻**（學名：**）係蟻科嘅一個物種，喺2017年俾昆蟲學家梁志文喺澳門青洲山上面發現。呢個物種係細蟻屬喺澳門嘅唯一物種。澳門細蟻嘅外形係黃啡色，而觸鬚係淺淺哋嘅黃色。

## 參考
訊號處理

**訊號處理**係工程學嘅子領域，顧名思義專門研究點樣處理訊號。訊號可以係任何帶有資訊嘅物理量，諸如聲波、圖像以至任何量度得到嘅量，都可以用嚟做訊號。訊號處理嘅目標，包括係要將訊號入便嘅雜訊移除、抽出重要資訊，或者將啲訊號轉換成第種格式等等。

## 基礎概念

訊號處理喺好多現代科技當中都會用到，包括電腦、收音機、影片同手機等（現代社會必需）嘅技術冚唪唥都係因為有訊號處理先至搞得成嘅。

對訊號處理嘅研究會用數學模型模擬用嚟做訊號嘅物理量嘅傳播同變化，點樣用各種嘅機制轉化訊號，並且思考做訊號處理嘅機械要設計成點先可以令訊號嘅傳遞更快捷同準確，係一門相當高深嘅學問。

## 數學概念

### 波形

可以睇吓正弦波。

### 訊號取樣

### 獨立成份

## 腦神經學

例如腦電圖（EEG）噉。EEG 係神經內科同相關領域上成日用嘅一種神經造影技術，原理簡單啲講如下：EEG 最常見嘅做法係將一啲特製嘅電極黐喺受試者嘅頭皮表面，靠噉嚟量度頭皮嗰度有嘅微弱電壓，呢啲電壓嚟自神經元嘅活動，微弱到通常以微伏特（μV；1 μV 相當於 10-6 伏特）計；即係話每條電極會向量度架生提供**量度到嘅微電壓**呢一個訊號。

一般嚟講，電極嘅訊號會傳去電腦嗰度，然後部電腦會用一啲特定嘅演算法轉化啲訊號，令訊號變成對人嚟講易睇嘅樣。

最後，研究者就可以做統計分析，睇下每個頻率嘅腦電波嘅波幅同邊啲行為有相關。





## 其他應用

語音學研究語言嘅聲波，都有機會用到訊號處理相關嘅概念。

## 睇吓
*聲設計
*語音學
## 引咗
澳門南海溪蟹

**澳門南海溪蟹**（學名：*Nanhaipotamon macau*）係一種淡水蟹，澳門嘅特有種，2018年俾澳門市政署嘅人發現。呢個物種到依家只係喺澳門路環濕地左近發現到，數量大約有300隻。

## 拎

## 出面網頁
*Nanhaipotamon macau
十月初五日街

**十月初五日街**（，原本嗌**泗𠵼街**）係澳門一條街，喺澳門半島西部，橫跨聖安多尼堂區、大堂區同埋風順堂區，長約625米，闊約8米。街名係爲咗紀念葡萄牙喺1910年10月5號發生嘅，而舊名就係源自拆咗嘅泗𠵼碼頭。

類:澳門街道
溫昇豪

（James Wen，）係臺灣模特兒、演員，喺臺灣高雄出世。2019年以《我們與惡的距離》劉昭國呢個角色攞到第54屆金鐘獎男配獎。

## 拍過嘅戲
### 電視劇

### 電影

## 參考

* KKbox溫昇豪個人首張EP
* 2012/9/3 中央廣播電臺 國片「犀利人妻」票房破億 瞄準亞洲市場
* 犀利人妻赴新加坡宣傳 試看場十分鐘售罄
* 2012/04/15 NOWnews 今日新聞網 《候鳥》獲優良劇本獎　溫昇豪、白歆惠集氣奏效
* 2012/03/20 欣傳媒 爆紅歌舞劇《瘋狂偶像劇》6月加演再現「瘋」潮
* 2012/02/10 中廣新聞網 瘋狂偶像劇 溫昇豪賴雅妍瘋狂演出
* 敗犬
* 2007/02/25 從危險心靈走向幸福之路，看見真性情（下）－溫昇豪
* 2007/02/25 從危險心靈走向幸福之路，看見真性情（上）－溫昇豪
* 溫昇豪 人物介紹

## 出面網頁
* 
* 
* 
* 
* 
*
九二二機場和你塞行動

**九二二機場和你塞行動**，又叫**和你塞4.0**，係2019年9月22號反逃犯條例修訂運動中喺北大嶼山東涌、欣澳、大陰頂（青嶼幹線收費廣場）同赤鱲角香港國際機場進行嘅一次示威。當局按照先前一次「和你塞」嘅部署防範，結果無乜示威者響應，反而轉到其他港鐵沿線嘅大型商場示威，包括沙田新城市廣場、南昌站V Walk、九龍站圓方，當中以新城市廣場嘅規模最大，估計超過一千人參加。
反抗威權迎接黎明集會

**反抗威權迎接黎明集會**，係民間人權陣線响2019年9月28號搞嘅雨遮運動五週年兼反逃犯條例修訂公眾集會，响嗰晚7點响金鐘添馬公園搞。呢次活動係自民陣申請8月31號同9月15號活動嘅「不反對通知書」失敗咗之後，第一次成功攞到警方嘅唔反對。集會原定夜晚7點到9點搞，但因應有激進示威者喺夏慤道同緊警方對峙，為保障參加者安全，集會未到8點半就提早完。主辦單位估計有20到30萬人參加，而警方就話高峰期有8,440人。
全球反極權大遊行

**全球反極權大遊行**，係2019年9月29號由香港民間人士發起嘅一次反逃犯條例修訂公眾遊行，主題係號召全世界反抗中國共產黨嘅極權。呢次遊行係由頭到尾都無申請過「不反對通知書」（唔同過往因為申請失敗咗而堅持出嚟遊行）。遊行路線由銅鑼灣軒尼詩道崇光百貨對出行去金鐘政府總部。呢次遊行估計有幾萬人參加。

遊行活動期間，有位印尼女記者懷疑畀警方布袋彈打中右眼。

另外，世界各地多個城市亦喺9月28到29號響應呢個呼召上街遊行。
沒有國慶只有國殤示威

**沒有國慶只有國殤示威**，係2019年10月1號香港一次反逃犯條例修訂嘅示威，主要包括咗「**沒有國慶只有國殤遊行**」同埋「**六區開花**」嘅集會。

## 遊行
「沒有國慶只有國殤遊行」本嚟係民陣主辦，但警方發咗「反對通知書」，民陣宣佈放棄主辦，跟住民主派前立法會議員李卓人、何俊仁、梁國雄同民陣副召集人陳皓桓宣佈以個人名義接辦，由銅鑼灣東角道行到中環遮打道行人專用區。主辦單位估計有十幾萬人參加。

## 各區集會
另外，有啲示威者同日發起「六區開花」行動，喺灣仔、黃大仙、深水埗、屯門、荃灣、沙田六區搞集會（無申請「不反對通知書」）。多區示威活動演化成暴力衝突。

## 示威者中槍

荃灣嘅示威入面，有位叫曾志健嘅中五學生畀警方嘅實彈近距離行刑式射中左胸，係成場運動中頭一位畀實彈射中嘅人。
Bobo

**Bobo**可以係：
*陳文媛，香港女藝人
*楊家寶，香港女藝人
*許碧姬，香港女藝人
*黑熊Bobo，澳門一隻黑熊
科雷卡

**科雷卡**（ ）係意大利卡拉布利亞阿曼提亞鎮一個區，人口有700人。
## 藝廊

File:Coreca - Chiesa della Madonna degli Angeli novembre 2017.jpg| 科雷卡嘅天使之後教堂 
File:Coreca Veduta Notturna dalla Piazza.jpg| 科雷卡廣場嘅夜景
File:Turriella di Coreca vista dalla Piazza anno 2017.jpg| 科雷卡之塔
file:Baia di Coreca 2.jpg| 科雷卡海灣 
file:Coreca - Spiaggia la  Scogliera.jpg| 科雷卡沙灘